یادی بەکر عەلی و لێدوانی نەوزاد بابان – منظمة البديل الشيوعي في العراق\nیادی بەکر عەلی و لێدوانی نەوزاد بابان\nئامادەکردنی ڕەوت :\nبەر لە ٢٦ ساڵ، لە ١-٩-١٩٩٤دا، لە خۆپێشاندانێکدا، بە خوێنی شاعیرێک شەقامەکانی شاری سلێمانی سور کرا، ئەو شاعیرەی کە دەیوت “با شەقامەکان بە گوڵ سور بکەین نەک بە خوێن”.\nئەمساڵ لە ١-٩-٢٠٢٠دا یادی ٢٦ ساڵەی بەکر عەلی شاعیری هەژاران و بێخانە و لانەکان هەم لە کەلار لە چایخانەی کلتوریی میلـلەت، وەهەم لە سلێمانی لە پارکی ئازادی بەرز ڕاگیرا\nبەکری شاعیر کە لە خانەوادەیەکی کەم دەرامەت بوو نیشتەجێی گەڕەکی “حامییە” بوو، ئەم گەڕەکە بەر لە ١٩٩١ سەربازگەی ڕژێمی بەعس بوو، وە ئێستا بەشێکە لە داوێنی “پارکی ئازادی”.\nساڵی ١٩٩٤ دەبێت بە نوێنەری خەڵکی (گەڕەکی حامیە) بۆ ناڕەزایەتی و وەستانەوە دژی بڕیاری ڕوخاندنی خانووەکانیان، هەر ئەمەش دەبێتە هۆکاری ترۆرکردنی بەدەستی میلیشیای بەرپرسانی ئەوسای شارەکە\nئەم کێشەیە هەر بەردەوام بوو تا ساڵی ٢٠٠٢ کە تیایدا جارێکی تر بەرپرسانی شار بڕیاری ڕوخاندنی گەڕەکەیان داو شۆفڵیان هێنا بۆ ڕوخاندنی خانوەکان کە لە ڕاستیدا زۆرێکیان هەر کەلاوە بوون و بە دار و پەردوو و تەنەکە و لەوحە و نایلۆن لە لایەن وەک سەرپەنا دروست کرابوون لە لایەن ئەو خەڵکە هەژار و کەم دەرامەتەوە بۆ حەوانەی خۆیان\nبۆ ئەو مەبەستە ڕۆژنامەی (ڕەوت) لێدوانی لە (نەوزاد بابان) وەرگرت کە خۆی یەکێک بووە لە نوێنەران و ڕابەرانی ئەو بزوتنەوەیە ناڕەزایەتیەی گەڕەکی حامیە و درێژەپێدەری خەبات و تێکۆشانی بەکری شاعیر بووە و دوای چەندین خۆپێشاندان و ناڕەزایەتی و گرتنی خۆی لەلایەن بەرپرسانی ئەوسای شارەکە بەڵام لەدوا ئاکامدا توانرا کە دەسەڵات ناچار بکرێ بە دابینکردن ٨٩ پارچە زەوی بۆ خانەوادەکان و سەرکەوتن بەدەست بێت.\nنەوزاد بابان: گەڕەکی حامیەی سلێمانی وەختی خۆی ئاوارەکانی کەرکوکی تیا نیشتەجێ بوون لەگەڵ خەڵکی هەژار و کەمدەرامەتی سلێمانی کە زوربەیان دەستفرۆش و خاوەن عارەبانە و کرێکار بوون، کە لەو کاتەدا (١٩٩٤) بەکر عەلی یادی بەخێر نوێنەرایەتی خواست و ناڕەزایەتیەکانی دەکردن و بە پلانی دەسەڵاتدارانی ئەوسای شارەکە ترۆر کرا.\nدوای ئەوەی کە کە پارچە زەوی دابەشکرا بەسەر ئاوارەکانی کەرکوکی نیشتەجێی گەڕەکی حامیە، ئەو هەژارانەی کە خەڵکی کەرکوک نەبوون بێبەش کران، ئیتر سەد و شتێک لە خانەوادانە مابوونەوە کە ٨٩یان خەڵکی سلێمانی بوون لەگەڵ چەند خانەوادەیەکی کەرکوکی کە لە وەجبەی یەکەمدا پارچە زەویان بەسەردا دابەش نەکرابوو. منیش ماڵم لەو گەڕەکە بوو.\nبەرپرسانی شارەکە ئەوکاتە هەمیشە خەریکی تەنگ پێهەڵچنین و فشارهێنان بوون بۆ ئەو خەڵکە هەتا ئاویان دەبڕی لە گەڕەکە بۆ ئەوەی خەڵكەکە ناچار بێت چۆلی بکات وەیا شۆفڵیشیان دەهێنا بۆ ڕوخاندنی ماڵەکان و خەڵكی هەمیشە لە دەرگیری و وەستانەوە بەڕووی ئەم دەستدرێژیانەدا بوون بەڵام یەکگرتووییەکی عەجیب هەبوو لەم گەڕەکەدا، کە کۆبوونەوەی گشتی ئەنجامدەدرا و نوێنەر هەڵدەبژێردرا و هەموو یەک دەنگ و یەک هەڵوێست دەوستانەوە دژ بە دەسەڵات.\nجاری دووەم ئەم کێشەیە کە لە ساڵی ٢٠٠١دا سەری هەڵدایەوە و درێژەی کێشا بۆ ساڵی ٢٠٠٢ ، دەسەڵاتدارانی شارەکە بەناوی جوانکاری شارەوە دەیانویست گەڕەکەکە بڕوخێنن، خەڵکەکەش دەیان وت ئێمە لاریمان لەوە نیە بەڵام بەدیلیکمان دەوێ چۆن دەبێت شۆفڵ بهێنیت و ماڵمان بڕوخێنی و فرێمان دەیتە دەرەوە بەبێ هیج تەعویزێک و پەیداکردنی جێگە و ڕێگەیەکی بۆ ماڵ و منداڵمان. بۆیە خەڵکەکە زۆر بە جدی لەگەڵ ئاسایش و پۆلیس و هێزی میلیشای بەرپرساندا دەرگیر دەبوون و گەڕەکەکەیان بەجێ نەدەهێشت و بەمافی خۆیان دەزانی کە بمێننەوە و یەکگرتووانە بەرگریان دەکرد.\nکاتێک ئینزار لەرێگەی پۆلیسی شارەوانیەوە هات کە چۆڵی بکەین، خەڵک کۆبوونەوەی گشتی کرد و لەوێدا من وەک نوێنەر و وتەبێژی گەڕەکی حامیە و (فەریدون)یش وەک جێگیر دەنیشانکراین.\nسەردانی شارەوانیمان کرد و کە بگەینە چارەسەرێک کە خانە ولانەیەک دابین بکرێ و ئەوسا چۆڵی دەکەین، بەڵام هەر دەستاودەستیان پێدەکردین و هیچ بەڵێنێکیان پێ نەدەداین. هەمیشەش کۆبونەوەی گشتی دەکرا و نوێنەران دیاری دەکران کە (من وەک نەوزاد بابان و کەسێکی تر بەناوی نەوزاد هەولێری و یەکێکی تر بەناوی عەبدوڵاسەرسپی) وەک نوێنەر هەڵبژێردرا بووین، عەریزەمان نوسی بۆ وەزیری شارەوانی و ئاوارە و ئاوادانکردنەوە، چوین بۆ سەردانی نەوشیرەوان مستەفا بەڵام دەرگای لێنەکردینەوە، ئەوە هەڵوێستی ئەو پیاوە بوو بەرامبەر خەڵکی هەژار و کەم دەرامەت و زوڵملێکراو، کە بە ناهەق هەندێ کەس بە باوکی هەژاران ناوی دەبەن. هەروەها سەردانی فەریدون عەبدولقادریشمان کرد بەڵام هیچمان دەست نەکەوت. ناچار چوینە بەردەم ماڵەکەی بەرهەم ساڵح کە ئەوکاتە سەرۆکی ئیدارەی سلێمانی بوو، ئەویش ڕەفزی کردوە کە بمانبینێت ئێمەش چوین هەموو گەڕەکەمان تێگەیاند و نەوەت خانەوادە هاتینەسەر ماڵەکەی ناچار بوو کە لەگەڵمان دانیشێت.\nگەیشتینە ڕێککەوتنێک و لەگەڵ [شارەوانی سلێمانی بەڕێوەبەری گشتی ئاوارەکان. وەزارەی شارەوانی و گەشت وگوزار. چەند ئەندامێکی شارەوانی سلێمانی، سەرۆکی شارەوانی گەڕەکی ڕاپەڕین] کۆبووینەوە لە هۆڵی دیالۆگی (ڕێکخراوە دیموکراتیەکان) بۆ دابشکردنی زەوی کە سێ داخوازی سەرەکیمان هەبوو یەکەم دەستبەجێ تاپۆکردنی خانوەکان دووەم دابینکدنی کەرەستەی خانوو لە رێگەی وەزارەتی ئاوەدان کردنەوە سێهەم دابینکردنی خزمەتگوزاری.\nبەڵام دەسەڵاتداران هەر دەستی دەستیان پێدەکردین و سەرۆکی شارەوانی کە ئەوسا حاکم قادر بوو نادری بەشوێنماندا واتا سێ نوێنەرەکە (نەوزاد هەولێری و من و عەبدوڵا سەرپسی) و بەفێڵ وتیان ئیشەکەتان لای پارێزگاری سلێمانیە کە (ئاسۆی شێخ نوری) بوو وە لەڕێگەی (شێرکۆ) بەرپرسی بنکەی پۆلیسی شارەوانیە بردیانین بۆ لای پارێزگا بە سەیارەی پۆلیس، ئیتر من زانیم کە دەستبەسەرکراوین و زیندانی دەکرێن، بۆیە خێرا بە هاوڕێیەکانم وت با هەر سێکمان بەیەکەوە نەگیرێین، ئێوە هەرچۆنێک بێت بڕۆن و هەرچی خەڵکی حامیە هەیە بیهێنن دەنا نەخشە و پلانەکانیان کە ڕوخاندنی گەڕەکەکە بەبێ تەعویز کردنەوەمان جێبەجێی دەکەن و منیش بەرنادەن تا ئەو کاتە. ئەوە بوو خەڵکەکە هەمووی هات بۆ ناڕەزایەتی دەربڕین و داواکردنی بەردانی من، پارێزگاری سلێمانی کە ئەو هەموو حەشاماتەی بینی بوو وتبوی ئەمانە بۆ خۆپێشاندان نەهاتوون بۆ گرتنەدەستی دەسەڵات و کۆدەتا هاتوون بۆیە هێزە سەرکوتگەرەکانیان زۆر توندوتیژی و بێڕێزیان نواند بەرامبەر خەڵکەکە و بەشەق و زلـلە و تێهەڵدان بڵاوەیان بەخەڵک دەکرد، هەتا ژنێک کە نەخۆشی شێرپەنجەی هەبوو ئەوەندە ئەزیەتیان کرد کە لە هۆشخۆی چوو بوو. هەروەها ڕێگەشیان نەدەدا هەواڵەکە بڵاو ببێتەوە بۆیە ڕۆژنامەنوسی ڕۆژنامەی (هاوڵاتی) کەناوی یەحیا بەرزنجی بوو گرتیان و هێنایانە ناو ئەو زیندانەوە کە منی لێ زیندانی کرابووم.\nگەرچی دوای دوڕۆژ لە گرتنم دادوەر حوکمی بەرائەتی بۆ دەرکردم بەڵام بەرنەدرام و حەوت ڕۆژی ترهێشیانمەوە لە زیندان و دوای نۆ ڕۆژ ئازادیان کردم. جگە لەو جارە چەندین جاری تریش زیندانی کراوم و هەڕەشەی مەرگم لێکراوە بەڵام هەر کۆڵمان نەداوە و لە کۆتاییدا سەرکەوتوو بوین کە ٨٩ پارچە زەویمان بەدەست هێنا.\nHey Buddy!, I found this information for you: "یادی بەکر عەلی و لێدوانی نەوزاد بابان". Here is the website link: http://www.albadeel-alsheoi.org/ar/?p=3898. Thank you


چین: ژمارەی مردوان بەهۆی ڤایرۆسی كۆرۆناوە گەیشتە 106 كه‌س\nئه‌مڕۆ 28ی جێنیوه‌ری ژماره‌ی مردووان به‌هۆی ڤایرۆسی ڤایرۆسی كۆرونا كه به (nCoV-2019) ناسراوه گه‌یشته 106 كه‌س و ژماره‌ی تووشبوانیش له 2 هه‌زار و 744 كه‌سه‌وه گه‌یشته 4هه‌زار 515 كه‌س.\nئاوێنە، لوقمان غه‌فور: لیژنه‌ی ته‌ندروستی كه‌رتی هێبی به نیو یۆرك تایمز-ی راگه‌یاندووه كه ته‌نیا له رۆژی 27 ی جێنیوه‌ری 26 كه‌س مردووه به‌مه‌ش ژماره‌ی مردووان له 80 كه‌سه‌وه گه‌یشته 106 كه‌س و ئه‌وانه‌شی تووش بوون زیاتر له 4 هه‌زار 515 كه‌سن.\nحكومه‌تی چین، ئه‌مڕۆ هه‌نگاوێكی تری گرته‌به‌ر هه‌موو رێگاكانی هاتووچۆی نه‌ك به‌سه‌ر شاری ۆوهان به‌ڵكو به‌سه‌ر كه‌رتی هێبی داخست كه 50 ملیۆن كه‌س تێیدا نیشته‌جێیه. خه‌ڵكی شاره‌كانی كه‌رتی هێبی به گشتی نیگه‌رانن به‌م كاره‌ی حكومه‌ت و پێیانوایه به‌رده‌وام بوون له‌سه‌ر ئه‌م كاره پێداویستییه خۆراكییه‌كان له‌شاره‌كان كۆتایی پێ دێنێت ئه‌وكات كێشه‌ی قه‌یرانی ده‌ستكه‌وتنی خۆراك-یش دێته كایه‌وه.\nهه‌روه‌ها به‌پێی وته‌بێژی وه‌زاره‌تی ته‌ندروستی پاڤاریا، رۆژی 27ی جێنویه‌ری یه‌كه‌م حاڵه‌تی ڤایرۆسی كۆرۆنا له ئه‌ڵمانیا تۆمار كرا، كه ئه‌ویش پیاوێكه له‌شاری شتانبێرگ كه 18 مایل له میونشن-ه‌وه دووره.\nبه‌پێی هه‌واڵێكی سی ئێن ئێن ئه‌مڕۆ 28ی جێنیوه‌ری ئه‌مریكا ته‌واوی دیبلۆماتكاره‌كانی له كه‌رتی هێبی كشانده‌وه و گواستنییه‌وه بۆ ئه‌مریكا. هه‌روه‌ها ژاپۆن و فه‌ره‌نسا و به‌ریتانیا و هه‌موو ده‌وڵه‌تان كۆمپانیا و كۆنسڵه‌كانیان كشانده‌وه له كه‌رتی هێبی.\nهه‌روه‌ها فۆكس نیوز له گه‌ڕی هه‌واڵه‌كانی ئه‌مرۆ 28ی جێنیوه‌ری باسی له‌وه‌كرد كه هه‌رچه‌نده ئێستا له چین پشووی سه‌ری ساڵی چینی-یه تا 2ی فێبریوه‌ری به‌ڵام وه‌زاره‌تی فێركردن رایگه‌یاند كه خوێندنی زانكۆ و ناوه‌نده ئاماده‌یی و سه‌ره‌تاییه‌كان له‌دوای ئه‌وه‌وه ده‌ستپێناكاته‌وه و خوێندن راده‌گرێت.\nبه‌پێی سی ئێن ئێن له‌ئێستادا 50 حاڵه‌ت له 16 وڵاتی دیكه تۆماركراوه، له نێویاندا 5 حاڵه‌ت له ئه‌مریكا و 5 حاڵه‌ت له ئوسترالیا. به‌پێی رێنمایی سه‌نته‌ری كۆنترۆڵ و خۆپاراستنی ئه‌مریكی سه‌ردانیكردن بۆ چین و به‌تایبه‌تی بۆ ئه‌و كه‌رتانه‌ی كه نه‌خۆشییه‌كه‌ی تیا بڵاوه قه‌ده‌غه‌یه.\nبه‌پێی قسه‌ی وه‌زیری ته‌ندروستی چین مرۆڤ ده‌توانێت ڤایرۆسه‌كه بڵاوبكاته‌وه بێ ئه‌وه‌ی هێشتا نیشانه‌كان له‌سه‌ر خۆیشی ده‌ركه‌وتبێت به‌ڵام پسپۆرانی بواری پزیشكی له ئه‌مریكا ده‌ڵێن هیچ ئاماژه‌یه‌كی دیاریكراو و روون نییه بۆ ئه‌و قسه‌یه بۆیه رێنمایی و خۆپاراستن ئه‌ركی یه‌كه‌مه له ئه‌مریكا.\nوه‌زاره‌تی ته‌ندروستی سه‌نگاپۆر نیگه‌رانه له‌دۆخه‌كه‌و رایگه‌یاند كه له‌دوای ئه‌وه‌ی ژنێكی خه‌ڵكی چین له رۆژی 18ی جێنیوه‌ری هاتۆته ولاته‌كه‌یانه‌وه هه‌ڵگری ڤایرۆسه‌كه بووه و تا رۆژی 26 جێنیوه‌ری ته‌نیا 4 حاڵه‌ت تۆماركراوه به‌ڵام 27 جێنیوه‌ری گه‌یشتۆته 57 حاڵه‌ت.\nله‌لایه‌كی تره‌وه ئه‌وه‌ی جێگه‌ی پرسیاری به‌رپرسانی رێكخراوه‌ی ته‌ندروستی جیهانه ئه‌وه‌یه كه چین چۆن ناتوانێت كۆنترۆڵی ڤایرۆسه‌كه بكات له‌كاتێكدا گه‌وره‌ترین سه‌نته‌ری توێژنه‌وه‌ی ڤایرۆس له ۆوهان-ه كه ئه‌ویش په‌یمانگای وۆهان-ه بۆ ڤایرۆلۆژی، به‌ڵام دانی شوهام ئه‌فسه‌ری پێشووی هه‌واڵگری ئیسرائیلی كه كاری وتنه‌وه‌ی وانه‌ی چه‌كی بایۆلۆژی چیینی بووه، بۆ واشنگتۆن تایمز پێیوایه ئه‌و په‌یمانگایه، په‌یمانگایه سه‌ر به پرۆگرامی چه‌كی بایۆلۆژیی نهێنییه له په‌كین.\nدانی شوهام ده‌شڵێت: "به‌دڵنیایی له‌نێو سه‌نته‌ره‌كه‌دا هه‌ندێك تاقیگه‌یی تێدایه كه كاریان گه‌شه‌پێدان و توێژینه‌وه‌یه له‌سه‌ر ڤایرۆس، به‌ڵام سه‌نته‌رێكی سه‌ره‌كی نییه بۆ دروستكردنی چه‌كی بایۆلۆژی".\nهه‌رچه‌نده چین ئه‌و ده‌نگۆیانه ره‌تده‌كاته‌وه و به‌شی زۆری پسپۆرانی بایۆلۆژی-یش دانبه‌وه‌دا ده‌نێن كه ڤایرۆسی كۆرۆنا درێژكراوه‌ی ڤایرۆسی سارس-ه‌و سه‌ر به‌هه‌مان خێزانه كه ساڵی 2012 بڵاوبۆوه و سه‌رچاوه‌كه‌شی دیار و ئاشكرابوو. له‌هه‌مانكاتدا پێیانوایه ئه‌گه‌ر ئه‌مه بسه‌لمێت له‌ئه‌نجامی هه‌ڵه ڤایرۆسه‌كه بڵاوبووبێته‌وه و چه‌كی بایۆلۆژی بێت، یان گۆڕابێت بۆ چه‌كی بایۆلۆژی ئه‌وا چین تووشی لێپێچینه‌وه‌ی نێوده‌وڵه‌تی ده‌بێت.\nهه‌روه‌ها رۆژ له‌دوای رۆژ ته‌ریككردنێكی توند هه‌یه له‌سه‌ر هاوولاتیانی چینی له‌و وڵاتانه‌ی كاری لێده‌كه‌ن و ده‌یاننرێنه‌وه بۆ وڵاته‌كانیان. دوێنی 27 جێنیوه‌ری توركیا 12 ئه‌ندازیار و كرێكاری چینی ره‌وانه‌ی وڵاته‌كه‌ی كرده‌وه كه له شوێنگه‌ی به‌رهه‌مهێنانی گازی سروشتی له ده‌ریاچه‌ی تۆز-ی ئه‌كسه‌رای كاریانده‌كرد. وه‌زیری ته‌ندروستی توركیاش داوای له‌هه‌موو كارمه‌نده‌كانی شوێنگه‌كه كردووه به‌ر له‌وه‌ی له كارگه‌كه ده‌رچن پێویسته پشكنین بۆ ته‌واوی كارمه‌نده‌كانیان بكرێت.\nل دهوكێ خودانێ كوگەهەكا كەرەستێن خوارنێ بۆ دادگەهێ هاتە رەوانەكرن\nئەمریکا: ڤاکسینى دژە ڤایرۆسى کۆرۆنامان دۆزیوەتەوە \nوەزیری تەندروستی: هیچ حاڵه‌تێكی توشبو به‌ڤایرۆسی كۆرۆنا له‌هه‌رێم تۆمار نه‌كراوه


پەرلەمانێک بە تامی چایخانە و دیوەخان\nیوسف عوسمان عەزیز\nWednesday, 06.02.2021, 5:23\nبە ویستی دوژمنان پەرلەمان پێ بە پێ سووک کرا، تا بووە شوێنی گەعدەی بەند بێژوو جاش و بەعسی و موزیع و ھەڵەوەڕ و پاقلاوە فرۆشەکان.\n(المجلس التشريعي لمنطقة كردستان للحكم الذاتي)\nبەگوێرەی مادەی ژمارە(٢) لەفەقەرەی( آ ) لەیاسای ئۆتۆنۆمی ژمارە( ٣٣ )ی ساڵی ١٩٧٤.\nماوەی ھەر ھەڵبژاردنێک سێ ساڵ بوو بە(مەرسومی جمھوری) دەست پێدەکراو کۆتایی پێ دەھێنرا. سەنتەری دام و دەزگاکەی شاری ھەولێر(پایەتەختی ھاوینە یان دووەمی، عاصمة الصيفية) دوای بەغدا بوو لەعێراق.\nبینایەی مەجلیس تەشریعی و تەنفیزی( ئەنجومەنی یاسا دانان و ڕاپەڕین) یان پەرلەمانی ئێستا لە دیزاینێکی کەم وێنەی ئەندازەیی بە نوێترین و باشترین کوالیتی و ڕووپۆش کردنی بە دیمەنێکی سەرنج ڕاکێش و کاشی و مەڕمەڕ کردنی بە گرانیێتی ئیتاڵی و گەرم کردن و فێنک کردنەوەی مەرکەزی بۆ ئەودەم لەکوردستان بەک ھەر دەگمەن بوو بەڵکوو بوونی نەبوو. لەگەڵ سیستەمێکی ناوازەی ھۆڵی کۆنفرانس و ڕاگەیاندن کەھیچی کەمتر نەبوو لە مەجلیس نوابی بەغدایێ. لەپێنج قات پێک ھاتبوو ئەسانسۆر(مەسعەد)و شوێن نیشتنەوەی ھێلی کۆپتەری ھەبوو.\nدیارە پێش دەستپێکردنەوەی شەڕی(کورد و عارەب)کەوا لەناو خەڵک ناسێندرا بوو. ئەو بەرنامەیەی بەتەواوی ئامادە کراو و گەڵاڵە کرابوو بەبێ کەرکوک کە داوای سەرەکی کورد بوو ئەودەم بۆسەر سنووری ناوچەی ئۆتۆنۆمی(خودموختاری کوردستان) کە دیارە سەرکردایەتی ئەودەمی پارتی مەلامستەفای بارزانی دوای تەواو بوونی دانووستانە چوار ساڵیە پڕ لەکێشمە کێشمەکەی نێوان بەغدا و گەڵاڵە لەژێر کاریگەری ئێران ڕازی نەبوو. ئیتر ئەوە بوو شەڕ دەستی پێکردەوە و چەند مانگێکی خایاند بە ئیعتیراف کردنی بەعس و خودی صەدام حوسێن کەژمارە تۆپێکی کەمیان مابوو بۆ شەڕ دژی کورد یان خۆیان گۆتەنی(جيب العميل)لە دژی یاخی بوونەکەی باکوور (تمرد الشمال) بەکاری بێنن.\nدواتر حوکمی زاتی بووە ئەمری واقیع بەچۆڵ کردنی شریتە حدوودیەکەی سەر سنووری ئێران و تورکیاو وەک ڕاگەیەندنەکانی ئەودەمی پێشمەرگە گوایە سێکووچکەی بەعس لە(ترحيل، تعريب، تبعیث)كە کانیاوی ئاوە سازگارەکانی کۆنکرێت ڕێژ یان بە داینەمێت تەقاندەوە و نێزیکەی پێنج ھەزار گوندی بەمزگەوتەوە تەخت کرد و خەڵکێکی زۆری تەھجیری بیابانەکانی نوگرەسەلمان کرد لەسەماوەی باشووری عێراق و ئۆردوگای زۆرەملێ یان(مجمع العصري)كردەوەو ئیتر دواتر تاڕادەیەک ھێمنی باڵی کێشا سەر کوردستان.\nسەرەتا ھەموو ئەوانەی بەعس دای دەنان خاوەن پێگەی کەسایەتی و ڕەوشەنبیری و باکگڕاوندی عەشایەری بێلایەن یان سەربەخۆیان بوون.\nھەر لە کوڕەکانی (بارزانی موستەفا) بەتایبەت شێخ عوبەیدوڵا بارزانی و شاکیر فەتاح و عەلائەددین سەجادی و دەیان کەسی سەرۆک عەشیرەتی ھەموو کوردستان و یاسا زان یاسا ناس و چەند ژمارە ژنێکی کەم. بەگشتی سەرەتا لەوێش کەسانی سەرۆک جاش و بەعسی کەم تێدابوو.\nلێرەش لەدوای ڕاپەڕینی بەھاری ساڵی ١٩٩١ کشانەوەی دام و دەزگای ئیدارەی بەغدا لەژێر چاوسوورکردنەوەی ھاوپەیمانان. خودی جەلال تاڵەبانی و مەسعود بارزانی تێدا بوو دوای یەکەم ھەڵبژاردن و دواتر دەست لێ کێشانەوەیان و جێ ھێشتنی بۆ دوای خۆیان. سەرۆک و کەسانی یەکەمی حیزبەکان و کەسایەتی زانای ئایینی و عەشایەری و ئەکادیمی تێدا بوو بە وێنەی کۆسرەت ڕەسول و نەشیروان موستەفا و قادر عەزیز و فرانسۆ ھەریری و سامی عەبدول ڕەحمان و جەوھەر نامیق و حەمەی حاجی مەحموود و سەید کاکە و وەک عەدنان موفتی لەسەرۆکایەتی پەرلەمان و دەیانی تر. ھیچ کەسێکی بێ ئەرزش و بێ ئاست و تا ڕادەیەک کۆنە جاش و بەعسی و کەوتووی ناو کۆمەڵگای تێدا نەبوو. ھەتا لەناو کەسایەتی حیزبەکانیش.\nمشت و مڕی ڕاستە و خۆ و دەست لەسەر برینەکانی تێدا دەست نیشان دەکرا وەک ئەو ووتە ئۆدیۆ ڤدیۆ تۆمار کراوانەی دانیشتنەکانی فرانسۆ ھەریری کە ڕووی قسەکانی ئاراستەی جەلال تاڵەبانی و مەسعود بارزانی دەکاو یان بەدەنگ وەھاتنی ڕاستەو خۆی سەید کاکە دژ بە نیشتەجێ کردنی ماڵی ئەنوەر بەگی بێتواتە لە بێتواتەی نوێی ھەولێرێ و بەدواداچوونی قادر عەزیز بە سەعاتێک پێش سووتانی خەستەخانەی ڕزگاری لەساڵی ١٩٩٤ لەشەڕی ناوەخۆی ئەودەمەی ئێمە لەناو خەستەخانەی ڕزگاری بەتەلیفۆن ئاگادارمان کردەوە کە خەسرۆ شێرە لە موکەبیرەی مزگەفتی برایم گەردی گەڕەکی حەی زوبات داوای لە تەسلیم بوون و جێھێشتنی خەستەخانەی لە پارتی دەکرد کە مەریوانی کەمال ئاغای نازەنینێ سەنگەری لێ گرتبوو. ئیتر بووە وێران کردن و سووتان و دزینی کەل و پەلەکانی.\nئەو کاتەش بەھای نیشتیمانی خۆی لەدەستدا کەبەھەموو فراکسیۆنەکان کەوتنە بن کاریگەری تورکیا کە ئیعلانی شەڕی براکوژیان دا لە دژی بوونی گەریلا لەباشوور.\nدواتر ھەر بۆ سووک کردنی زیاتری ئەوە بوو جەوھەر نامیق وەک سەرۆکی پەرلەمان گوایە بە حەسانەی پارێزبەندی لەوێ مابۆوە و نەچوو بووە مەسیف کە یەکێتی کۆنترۆلی تەواوی شاری ھەولێرێی کردبوو. بەقسەی مام جەلالی گوایە تەنەصووتی جیھاز ڕاکالەکانی جەوھەر نامیقیان کردبوو کە گۆتبووی بەو ڕاجیمە(حەیاتانە)لە کەسنەزانی بنەسراوە یان قەڵای سەوزی یەکێتی پێ بکووتن!\nبەڵام لە سی و یەکی ئاب ئیتر وەک قادر عەزیز لە لێدوانەکەی نۆکانێ ووتی پەرلەمان بوویتە گەراجی دەبابان!\nلەوەش زیاتر دەنگۆیەک ھەبوو ئەگەر ڕاست بێ جوندیەکانی حەرەس جمھوری عێراقی لەسەر ھەر مێزێکی سەرۆک پەرلەمان و جێگر و سکرتێر و مێزی پێش ئەندامەکانی ئەو دەمی پارتی و یەکێتی بە وێنەی ئاودەست پیساییان لەسەر کردبوو. گوایە پارتی زۆر زوو پێش ئەوەی دەنگ دانەوەی لێ بێ خاوێنی کردبێتەوە!\nلەدوای ئەوەی بزووتنەوەی گۆڕان بە بیست و پێنج کورسی بەجیا لە بەربەرەکانی شەڕی نێوەخۆ بە تەپڵ لێدانی سەر مێزی بەردەمیان و دەبە تێگرتنی عەبدوڵای مەلا نووری چوونە ناو ھۆڵی پەرلەمان. پارتیش بۆ زیاتر ھەیبەت شکاندنی ئەو ئەنجومەنە تا رادەیەک ھەڵبژێرراوە کەمال کەرکوکی کردە سەرۆک و توانی ئەرسەلان بایز وەک دەیانەوێ بەکاری بێنن بۆ سووک کردنی خودی پەرلەمان و بێ ڕەواج کردنی و ھێشتنەوەی پیرۆزی ھەر لای خۆیان لە سەرکردایەتی پارتی و یەکێتی نەک بکەوێتە دەستی خەڵکی ناو شەقام و دەنگی خەڵک.\nدیسان بۆ بێ بایەخ کردن و بێ بەھا کردنی پەرلەمان وەک ناوەندێکی ھەستیار و گرنگ یان گاڵتە کردن بە دەنگی خەڵک.\nپێدەچێت گۆڕان یان نەوشیروان موستەفاش ھەر بەرنامەی سووک کردنی پەرلەمانی ھەبێت لەبن ڕکێڤی پارتی لەھەولێرێ کە بەرەنگاری کەمال کەرکوکی بۆووەوە لە ڕێگای تەپڵ کووتین و دەبە ئاو تێگرتن و فیکە لێدان!\nھەڵسان بە دانانی کەسانی لێ نەوەشاوەی وەک سەرۆک سکرتێر و پەرلەمانە جنێو فرۆش و ڕابردوو شەرم ھێن و ئەندامە کەوتووە جاشە شایەرە بەعسیە بەند بێژەکان و کەسانی نێزیک لە میت و ئیطلاعاتی وەک (مونا قەھوەچی) و جەلال پەرێشان و گۆران ئینزیبات و یاسین خزر و ئایدن مەعروف و دەیان ژنی گووماناوی نێزیک لە بەرپرسەکان کە زۆریان خوێندەواریان نەبوو بەشێکی زۆریان دەستیان سوور بوو بە خویێنی براکوژی.\nچەندان ھەڵەوەڕی گوماناوی وەک عەلی حەمە ساڵح و ڕابوون مەعروفی تێیدا بوونە شت و خوول لە دوای خوول خەڵک زیاتر گێل دەکەن و دەنگیان دەدزن.\nئیتر ھەر بە ڕاستی پەرلەمان بووە جێی خۆ نمایش کردن و خواردن و جاسووی کردن و گۆرانی گووتن و شەڕە جوێن.\nتاوای لێھات لەپرسە چارەنووس سازە گرنگەکان خۆیان لەگێلی بدەن و باس لەقەدەغەی جگەرە وسوونەت کردنی ژنان و دەمژمێر و کاتژمێر بکەن.\nتا وای لێ ھات سەرۆک پەرلەمانیان بەھەموو ھەیبەتەو پارێز بەندی لەسەیتەرەی پردێ گێڕاوە سلێمانی و دەرگایان لێ ڕەپێش کرد و ژنە سەرۆک پەرلەمانێکی بێ دەسەڵاتی گووناحی وەک ڕێواسیان دانا.\nیان سیداد بارزانی بەخۆی ھاتە ناو پەرلەمان و دوای سووکایەتی پێ کردنی ڕابوون مەعروف و ڤدیۆیەکیشی دەم و دەست پێ تۆمار کرد و بڵاوی کردەوە.\nشەڕی ناو پەرلەمان ئاساییە لە مەجلیس ئەعیانی بەریتانی لەھەشتایەکان ھەموو تەپڵەکی جغارەیان بە مێزەکانەوە لکاند تا لەیەکی نەگرن و دواتر جا شەرە بۆکس و شەڕە قۆندەرەیان دەکرد.\nھیچ پاساوێک نیە بە بردنە پێشی کەسانی سادە و ھەژار بە ھەر بیانوویێک بێ ئەگەر ئەو کەسە شارەزای یاسا و مێژوو جوگرافیا و زمان زان و دەست و دەم و داوێن پاک نەبووبێ.\nکەسانی وەک جەلال پەرێشان بە زمانی خۆی دەڵێ فڕ لە سیاسەت نازانم ھەر تاقیم کردەوە.\nھی وەک مونا قاوەچی چی لە قۆناغی خوێندنی ئەھلی زانکۆش کەسێکی بەطئ التعليم بووە.\nوەک عەزیمە(ھێڤار) نمایشی دانانی دووکانی کووتاڵ و درووینی سەدان دەستە جلی کوردی و خۆ نمایش کردن. وەک یاسین خزر نازانی ئێمزاکەشی بکات.\nوەک ھێڤیداری کەم ئەزموونی ژیان و بەکەڵەگایی و گەلحۆیی و شەڕە مست نمایشەکانی دەکات.\nژنەئەندام پەرلەمانی تورکمان ھەبوو بەس لە دانیشتنەکان کولیچەی ھەولێری ماڵانی دەبەخشیەوە.\nزۆر ڕوو قەیممانە ھیچیان لە دینارێکی خانەنشینی و سەیارە و شووقەیان خۆش نەبوون.\nھەموو ئەوانە بەرامبەر بە ئەوانەی زووی دەمی بەعس لە داڕشتنی یاسای حوکمی ئیدارەی خۆجێیەتی بەراورد ناکرێن.


بایگانی‌های هەواڵ — Page 2 of 3 — پاژین\nنووسراوە لەسێ شه‌ممه 22 ئایار 2018 | لێدوان نووسین ناچالاککراوە لە ڕاپۆرتی بەڕێوەچوونی کۆبوونەوەی گشتی ئەنجومەنی پاژین بۆ هەڵبژاردنی دەستەی بەڕێوەبەرایەتی نوێ.1397/03/01 | 924 بازدید\nنووسراوە لەسێ شه‌ممه 15 ئایار 2018 | لێدوان نووسین ناچالاککراوە لە بانگھێشت نامە بۆ سەرجەم ئەندامانی ئەنجومەنی پارێزەرانی ژینگەی بانە (پاژین) | 868 بازدید\nنووسراوە لەپێنج شه‌ممه 10 ئایار 2018 | لێدوان نووسین ناچالاککراوە لە ڕاپۆرتێک لەسەر چالاکی ئەنجومەنی پاژین بۆ کرانەوەی لقی پاژین لە شاری ئارمردە(بانە): | 955 بازدید\nنووسراوە لەدوو شه‌ممه 5 ئازار 2018 | لێدوان نووسین ناچالاککراوە لە سڵێمانبەگ ئەبێتەوە بە جێژوانی گوڵی زەرد و سوور… | 952 بازدید\nنووسراوە لەسێ شه‌ممه 23 كانونی دووه‌م 2018 | لێدوان نووسین ناچالاککراوە لە 🔘سەردانی پاژین بۆ باخچەی ساوایانی موروارید لە قوتابخانەی شاهیدی کوڕانی بانە. | 914 بازدید\nپاژین لە ناو قوتابخانەکان. ▪بانە_ئارمردە_قوتابخانەی سەرەتایی کچان.\nنووسراوە لەیه‌ك شه‌ممه 14 كانونی دووه‌م 2018 | لێدوان نووسین ناچالاککراوە لە پاژین لە ناو قوتابخانەکان. ▪بانە_ئارمردە_قوتابخانەی سەرەتایی کچان. | 436 بازدید\nنووسراوە لەهه‌ینی 24 تشرینی دووه‌م 2017 | لێدوان نووسین ناچالاککراوە لە ڕێز و سپاسی ڕێكخراوە مەدەنییەكان بۆ خەڵكی خێرخوازی بانە بۆ یارمەتی زەویلەرزە لێدراوانی پارێزگای كرماشان | 489 بازدید\nخەڵکی دڵئاوەڵای ناوچەی بانە ئەمجارەیش سەلماندتان کە مرۆڤی بەخشندەی ئەم سەردەمەن. ئەمجارەیان هوروژمی بە هاناچوونتان بۆ یارمەتی خەڵکی پارێزگای کرماشان و هەڵمەتی بێدرێغتان، بومەلەرزەیشی شەرمەزار کرد.پاش هەڵمەتی یەکەمی هاوکاریتان، بەمجۆرە بە ئاگاداریتان ئەگەیێنین و دڵنیاتان ئەکەینەوە کە:۱. یارمەتیەکانتان گەییوەتە جێ و دێ‌بەدێ و ماڵ‌بەماڵ بەدەس مناڵ و ژن و پیاوی ناوچە گەیشتوە. ۲. هەندێکی بەرچاو [خوێندنەوەی زۆرتر…]\nنووسراوە لەشه‌ممه 12 ئاب 2017 | لێدوان نووسین ناچالاککراوە لە دەستپێکی چالاکی کەمپەینی یەکیەتی بۆ پاراستنی دارستانەکانی زاگرۆس و بانگهێشتی گشتی لە جەماوەری خەڵک. | 391 بازدید\nنووسراوە لەهه‌ینی 26 ئایار 2017 | لێدوان نووسین ناچالاککراوە لە بەشداری کەژوانی پاژین لە هەمایشی شاخەوانی لە چیای هۆینە ماڵی سەردەشت | 508 بازدید\nنووسراوە لەیه‌ك شه‌ممه 2 نیسان 2017 | لێدوان نووسین ناچالاککراوە لە ئەمڕۆ13ی خاکەلێوەی96ی هه تاوی هاوکات لەگەڵ ڕۆژی سرووشت | 924 بازدید\nلاپەڕەی پێشوو لاپەڕە1 لاپەڕە2 لاپەڕە3 لاپەڕەی دوایی


سەردار حەمەڕەش: کۆپیکردن تەنها لای چینیەکان هونەرە\nکاتێک سەیری کارێکی هونەری دەکەین، سێ پرسیار لە خۆمان دەکەین: ئایا ئەم کارە هونەرمەندێک کردویەتی؟ بازرگانێک ؟ یان نەزانێک؟ئەم کارە کاری نەزانێکە کە کۆپی کارێکی بازرگانی کردۆتەوەئەم جۆرە کارانە کە لە کوردستان پێی دەڵێن: تابلۆ، لەئ ەوروپا لەجادەکانی پاریسدا تەنانەت پاکستانیەکانیش خۆیان فێری ئەم کارە کردوە...\nدەبوایە بوترایە : من ئاگامەندم، کەواتە من هەم، نەک: من بیر دەکەمەوە کەواتە هەم. چونکە مەیمونو زۆر لە ئاژەڵانی دەریاییش بیر دەکەنەوە بەڵام ئاگامەند نین. ئەو کەسەی ئەو وتەیەی درکاند وای دەزانی کە ئاژەڵان بیر ناکەنەوە، ئازاریش ناچێژین. راستە، ژوری ئەشکەنجەدانیان نیە، ڕاپەڕینو شۆڕش ناکەن بۆ گونجاندنی باری...\nسەردار حەمەڕەش: دکتۆر و حاجی\nوشەی دکتۆر لە کوردستان جێگای وشەی حاجی گرتۆتەوە، وەک چۆن ئەگەر نەچویتایە بۆ حەج لەلایەن موسڵمانانەوە ڕێزت لێ نەدەگیرا، ئەوا ئەمڕۆ بەهەمان شیوە ئەگەر دکتۆر نەبێت بۆت نییە بدوێیت و ڕێزت لێ ناگیرێت. راستە وەک ئەریستۆت دەڵێت: (ژیانێک بە بێ تاقیکردنەوە، ئەوە ناهێنێت بژیت ).تاقیکردنەوە فێرت دەکات کە توانای...\nخەڵکی سکاڵایان هەیە لە ژیانی مۆدێرن، دەڵێن گوایە هێندە ژیان خێڕا بوە، کاتی هیچیان نەماوە، بەڵام بە وردبونەوە لە ژیانمان، دەبینین کە سەردەمەکەمان هیچی بەخێرا نەکردوە، بگرە هەندێک جار کاتمان زۆرتر پێویستە لە شارە گەورەکاناد بۆ ڕۆشتن لە شوێنێکەوە بۆ شوێنێکی تر.ئەوەی گۆڕاوە، توانای هەڵبژاردنی زۆرترین کارە...\nسەردار حەمەڕەش: بە زمانی زانست و زانیاری بدوێن، نەک بە زمانی ئەکادیمی و نازناوی دکتۆر\nجوانترین زانیاری، زانیاری کەسانی زانستن، کەسانی پرسنن، کەسانی لێکۆڵەرەوە، کەسانێک کە هەستو سۆزیان هەیە بۆ کارەکەیان، نەک کەسانێك کە بەزمانی ئەکادیمی گوایە ئەدوێن، بە زمانێکی وشکو درێژدارو بێ تام، نوسینی ئەکادیمی نوسینێکی وشکو برنگە، ستایلێکی دیکتاتۆریە لە نوسینو دەربڕیندا. شکڵی وتاری سەرۆکە : چەقبەستوە،...\nسەردار حەمەڕەش: سلێمانی پاریسی ڕۆژهەڵات\nبەرپرسی سەندیکای کرێکاران لە پاریس وتی: ئێمە چەندەها ساڵ هاتینە سەرجادە خۆپیشاندانمان کرد، کۆبونەوەمان کرد لەگەڵ حکومەتا بۆ چەند مافێکی کرێکار، حکومەت گوێی لێ نەدەگرتین، هێلەکە زەردەکان بە ڕۆژێك توانیان دە هێندەی ئەوەی ئێمە داوامان کردبو وەدەستی بهێنن.هاتنە سەرجادە و خۆ نمایشکردن، تەنانەت لە سیستەمی...\nسەردار حەمەڕەش: موسڵمانان دەبێت سەردانەوێنن بۆ سیستەمی سیکۆلاری فەرەنسا\nبۆ موسڵمانان و دایک و باوکی ئەو خوێندکارانەی کە کاریکاتۆری شارلی ئێبدۆ قبوڵ ناکەن وتاری نووسەری فەرەنسی : Par Pierre Jourde، وەرگێڕانی : سەردار حەمەڕەش . -------------------------------------------- با خۆمانی لێ نەشارینەوە : موشکیلەیەک بوونی هەیە. ئەم هەموو کوشتارە، ئەو هەموو ئەشکەنجەیە بۆ چەند...\nسەردار حەمەڕەش: گۆران و دۆڕان\n- خۆ ئەگەر پارتەکەت ناوی گۆڕان نەبوایە !- خۆ ئەگەر هەست و ماتەمینی خۆتان بۆ ئەو مامۆستا فەرەنسیە دەربڕیایە ! بەرگریتان بکردایە لە شیروان شیروانی کە لەلایەن پارتیەوە بێ سەروشوێن کراوە ! دەمان وت چش، ئەمانە ئەرکی سەرشانی پەرلەمانتاری خۆیان جێ بەجێ دەکەن، دەنگی هەوادارنی موسڵمانان مسۆگەر دەکەن.- خۆ ئەگەر...\nسەردار حەمەڕەش: سیستەمی سیکۆلاری فەرەنسا و ڕێفۆرمی ماکرۆن\nوەک چۆن لە رابوردودا خوێنەری کورد لە زۆر دیاردەی ئەوروپا تێ نەگەشتون، تفەنگیان بە تاریکیەوە ناوە، ئێستاکەش ئەم قانونانەی فەرەنسا وەک ڕێفۆرمێک دژی ئیسلام، یان دژی شارستانیەت دەبینن، بە پیویستم زانی هەندێک ڕونکردنەوە بە خوێنەری کورد بدەم . فەرەنسا وەک ئەمەریکا نیە : ئەگەر سەرەک کۆمارێکی فەرەنسا پیش...


دیالۆگا ناڤبەرا بارزانی و ترومپ – Sibehî سبەھی\nBergeh Kurdistan On 23/01/2020 / سیاسی\nکۆشکا سپی داخویانیه‌ک ده‌ربارێ جڤینا نێچیرڤان بارزانی و دۆنالد ترومپ دا به‌لاڤ كر\nسه‌رۆکێ هه‌رێما کوردستانێ ئیرۆ د چارچۆڤه‌یا کۆربه‌ندا ئابۆری یا جیهانی ل داڤۆسێ، جڤینه‌ک د گه‌ل سه‌رۆکێ ئه‌مریکایێ دۆنالد ترومپ ئه‌نجام دا.\nکۆشکا سپی ده‌قا گۆتنێن دۆنالد ترومپ، سه‌رۆکێ ئه‌مریکایێ و نێچیرڤان بارزانی، سه‌رۆکێ هه‌رێما کوردستانێ د جڤینا ل داڤۆسێ به‌لاڤ کر.\nئه‌ڤ ل ژێر داخویانیا کۆشکا سپی یا ده‌ربارێ جڤینێ:\nگۆتنێن سه‌رۆک ترومپ و سه‌رۆک بارزانی، سه‌رۆکێ هه‌رێما کوردستانێ پێش جڤینا دوالی. داڤۆس، سویسره:\nسه‌رۆک ترومپ: گه‌له‌ک سپاس، جهێ کێفخوه‌شیا منه کو دگه‌ل سه‌رۆکێ کوردستانێ سه‌رۆک بارزانی مه، ده‌مه‌ک مه یا دیارکری ژ بۆ جڤینێ هه‌یه. ژ مێژ بوومه دخوه‌ست بجڤن. مه د گه‌ل هه‌ڤ گه‌له‌ک باش کار کریه.\nوه‌ک هون دزانن ئه‌م ژ هنده‌ک ناڤچه‌یێن سینۆری یێن سووریێ ڤه‌کشیا نه و ئه‌ڤ ژی مه ب باشی د گه‌ل ترکیێ کریه. ئه‌وقاس باش هاتیه کرن کو هاتبه بیرا هه‌ر که‌سه‌کی. نها ئه‌و یا ژێ ڕه دگۆتن “ناڤچه‌یا ئارام” هه‌یه و پێزانینێن من بۆ وان هه‌موویان هه‌نه کو وها کرنه ئه‌ڤ ده‌ڤه‌ر سلامه‌ت بن.\nلێ به‌لێ گه‌له‌ک گرینگه، هه‌ر وه‌که هوون دزانن، په‌ترۆلا مه هه‌یه و مه هنده‌ک سه‌رباز بۆ په‌ترۆلێ هشتنه، ژ به‌ر مه په‌ترۆل بده‌ست خستیه، کار ل سه‌ر ڤێ یه‌کێ دکن و مه گه‌له‌کی ب باشی پاراستیه.\nئه‌م هه‌روها ب هه‌زاران ده‌سته‌سه‌رکریێن مه یێن داعشێ هه‌نه، مه خلافه‌تا (داعش)ئێ ژ سه‌دی ۱۰۰ تێکشکاند، ئه‌ڤ ناڤچه‌یه گه‌له‌ک جهێ بالداریێ یه، هه‌روها په‌یوه‌ندیه‌که مه یا گه‌له‌کی باش هه‌یه و جهێ کێفخوه‌شیا منه کو لگه‌ل ته مه، گه‌له‌کی سپاس.\nسه‌رۆک بارزانی: سپاس جه‌نابێ سه‌رۆک، گه‌له‌ک سپاس.\nسه‌رۆک ترومپ: دکاری تشته‌کی ببێژی؟\nسه‌رۆک بارزانی: به‌لێ، دخوازم ڤێ ده‌رفه‌تێ بکار بینم داکو سپاسیا ته بکم ڕێزدار سه‌رۆک بۆ پێشوازیکرنا ل مه ل داڤۆسێ، وه‌ک وه ژی به‌حس کر و تو دزانی ده‌مه‌که زێده یه ل به‌ندا ڤێ کێلیکێ نه.\nسپاس بۆ سه‌رکردایه‌تیا ته، سپاس بۆ پشتیڤانیێن ته، مه ب هه‌ڤره داعش تێکشکاند.\nسه‌رۆک ترومپ: ڕاسته.\nسه‌رۆک بارزانی: له‌وما ب ناڤێ گه‌لێ کوردستانێ دخوازم سپاس و پێزانێن خوه بینن زمان بۆ سه‌رکردایه‌تی و پشتیڤانیا ته، سپاس.\nسه‌رۆک ترومپ: گه‌له‌ک سپاس، ب ڕاستی تشته‌کی گه‌له‌ک باشه.\nسه‌رۆک بارزانی: گه‌له‌ک سپاس، حورمه‌تا من هه‌یه.


وەزارەتی دەرەوەی ئەمریکا: ئێران ٣٦٠ تیرۆری لە زیاتر لە ٣٦٠ وڵات ئەنجام داوە | AvaToday\nوەزارەتی دەرەوەی ئەمریکا ڕاپۆرتێکی لەژێر ناوی تیرۆرەکان و چالاکیە تیرۆریستیەکانی ئێران لە دەرەوەی وڵات بڵاو کردەوە و تێیدا ئاماژەیان بە هەوڵەکانی ئێران لە سەردەمی شۆڕشی ٥٧ەوە کراوە.\nبە پێی ڕاپۆرتەکە ئەو تیرۆر و هێرشانە نەتەنیا لە رێگەی سوپای قودسی سوپای پاسداران و وەزارەتی ئیتلاعات، تەنانەت لە ڕێگەی کەسانی سێهەم و مۆرە و گرووپە بریکارەکانی وەک حیزبوڵلا ئەنجام دراوە.\nوەزارەتی دەرەوەی ئەمریکا گووتویەتی: مۆرە دیپلۆماتیکەکانی کۆماری ئیسلامی لە ئێران و ولاتانی دیکە چەندین جار لە تیرۆرەکانی دەرەوەی ئەو وڵاتە بەشداریان هەبووە کە ئەوە لە بڕیاری دەستبەسەرکراوەکان، لێکۆڵینەوەکانی پۆلیس و هەروەها ڕاپۆرتە ئیتلاعاتیەکان و دیتراوەی شاهیدەکان بەتەواوی دیارە.\nوەزارەتی دەرەوە لەو ڕاپۆرتەدا باسی لە سێ ئێرانی ژێر لێکۆلینەوە کرد. موحسێن رەبانی و ئەحمەد رەزا ئەسغەری بە تاوانی تەقینەوەی ساڵی ١٩٩٤ی ناوەندی یەهودیەکانی ئارژانتین و هەروەها ئەسەدوڵلا ئەسەدی ئەندامی باڵیۆزخانەی ئێران لە ئوتریش کە ئیستا لە گرتوخانەیەکی ئوتریش دەستبەسەرە و چاوەڕێی دادگاییکردنە. ناوبراو بەوە تاوانبارە کە هەوڵی داوە مادەی تەقینەوە بۆ دانانەوە لە کۆبوونەوەی گرووپێکی دژبەری کۆماری ئیسلامی پەیدا بکات.\nلە ڕاپۆرتەکەدا باس لە لێداوانی بەرپرسانی تورکیە کراوە کە کۆماری ئیسلامیان بە دەستهەبوون لە تیرۆری مەسعود مەولەوی تۆمەتبار کردووە. مەولەوی دژبەرێکی ناڕازی ڕژیم بوو کە لە تورکیە دەژیا.\nڕاپۆرتەکە باس لەوە دەکات لەبەر ئەوەی بەکارهێنانی پێگەی دیپلۆماتیک سرنجی زۆر ڕادەکێشێت، ئێرانیەکان کەڵک لە باندە تاوانبارەکان، کارتێلەکانی مادەی هۆشبەر و کەسانی سێهەم بۆ تیرۆرەکانیان وەردەگرن.\nوەزارەتی دەرەوەی ئەمریکا، ئاماژەی بە گەمارۆخستنە سەر عەلی فەلاحیان وەزیری ئیتلاعاتی سەردەمی رەفسەنجانی کردووە کە ڕۆڵێکی گەورەی لە پێشێلکردنی مافەکانی مرۆڤ و تیرۆری دژبەرانی سیاسی ئێران لە ئەوروپا هەبووە.\nبۆ سەلماندنی تاوانەکانی فەلاحیان ئاماژە بە بڕیاری دادگایەکی فدرالی ئەمریکا کردووە کە فەلاحیانی بە دابینکردنی سەرچاوەی ماڵی بۆ گرووپی تیرۆریستی حەماس تاوانبار کردووە.\nئەو ڕاپۆرتە باسی لە دانانەوەی بۆمب لە ناوەندی یەهودیەکان لە پێتەختی ئارژانتین کردووە کە بووە هۆی کوژرانی ٨٥ کەس و بریندار بوونی سەدانی دیکە . ئەو کردەوەشی بە کارەساتترین چالاکی فەلاحیان ناوبردووە.\nدوای ئەو ڕووداوە ئارژانتین بڕیاری دەستبەسەرکردنی نێودەوڵەتی فەلاحیانی دا و بە پێی ئەو بەڵگانەی بڵاوی کردەوە پیاوەکانی حیزبوڵلا و ئێرانیەکان بە فەرمانی فەلاحیان ئەو تەقینەوەیان ئەنجام دابوو.\nلە بەشێکی دیکەی ڕاپۆرتەکە هاتووە ئێران لە پێناو ڕاوەدونانی دژبەرانی سیاسی خۆی ، کەڵک لە پۆلیسی نێودەوڵەتی" ئینترپۆل" وەردەگرێت.


Diplomatic Magazine | سەرکردەکانی پارتی و گۆران دەربارەی ئاساییکردنەوەی پەیوەندییەکانیان چی دەڵێن؟\nئایا بارزانی بە تەلەفۆن قسەی لەگەڵ سەرکردەکانی گۆران کردووە ؟\nسەرکردەکانی پارتی و گۆران دەربارەی ئاساییکردنەوەی پەیوەندییەکانیان چی دەڵێن؟\nدوای نزیكه‌ی سێ ساڵ به‌سه‌ر تێكچوونی ته‌واوه‌تی په‌یوه‌ندییه‌كانی نێوان پارتی دیموكراتی كوردستان و بزوتنه‌وه‌ی گۆران، له ئێستادا هه‌ردوولا له هه‌وڵدان بۆ شكاندنی به‌سته‌ڵه‌كی نێوانیان، یه‌كه‌مین هه‌نگاویشیان له نێو په‌رله‌مان و پشتگیریكردنی فراكسیۆنی هه‌ردوو حزب بوو له پرۆژه یاسای هه‌ڵپه‌ساردنی دامه‌زراوه‌ی سه‌رۆكایه‌تی هه‌رێم، سه‌رۆكی ئه‌نجومه‌نی سه‌ركردایه‌تی سلێمانی ـ هه‌ڵه‌بجه‌ی پارتیش ده‌ڵێت: "تا گۆڕان له پارتى نزیك ببێته‌وه كوردستان ئارامتر ده‌بێت".\nگۆران: له په‌رله‌مان په‌یوه‌ندییه‌كانمان له‌گه‌ڵ پارتى زۆر باشه\nده‌رباره‌ی په‌یوه‌ندییه‌كانیان له‌گه‌ڵ پارتی دیموكراتی كوردستان، جه‌مال حاجى محه‌مه‌د، سكرتێری سكرتێری جڤاتی نیشتیمانی بزووتنه‌وه‌ى گۆران به دیپلۆماتیك مه‌گه‌زینی راگه‌یاند" بزوتنه‌وه‌ی گۆران په‌یوه‌ندی له‌گه‌ڵ هه‌موو لایه‌نه‌كانى ده‌ره‌وه‌ى ده‌سه‌ڵات باشه، به‌ڵام له‌گه‌ڵ پارتى و یه‌كێتى له‌دواى هه‌ڵَبژاردنى 12ى ئایاره‌وه هیچ شتێكى فه‌رمی له‌نێوانمان رووى نه‌داوه".\nسه‌باره‌ت به‌و بابه‌ته‌ى كه وا باس ده‌كرێت له ئێستادا گۆران نیگه‌ران بێت له یه‌كێتى و بیه‌وێت به نزیكبوونه‌وه‌ى له پارتى تۆڵه له یه‌كێتى بكاته‌وه، جه‌مال حاجى محه‌مه‌د ده‌ڵێت: " زۆر نیگه‌رانین له یه‌كێتى و چه‌ندین جار داوایان كردووه دانیشین پێكه‌وه به‌ڵام مه‌رجمان داناوه و ئه‌وه‌یه كه ده‌بێت یه‌كێتى ئیدانه‌ى شه‌وى ته‌قه‌كردن له مه‌كۆى سه‌ره‌كى گۆران بكات".\nسه‌باره‌ت به په‌یوه‌ندییه‌كانیان له‌گه‌ڵ پارتی جه‌مال حاجی محه‌مه‌د ده‌ڵێت:" ئێمه ئه‌مرۆ له‌گه‌ڵ پارتى له نێو هۆڵى په‌رله‌مانی کوردستان په‌یوه‌ندییه‌كانمان زۆر باشن".\nسكرتێری جڤاتی نیشتیمانی بزووتنه‌وه‌ى گۆران: ئێمه ئه‌مرۆ له‌گه‌ڵ پارتى له نێو هۆڵى په‌رله‌مانی کوردستان په‌یوه‌ندییه‌كانمان زۆر باشن.\nبارەگای سەرەکی بزوتنەوەی گۆران ـ گردی زەرگەتە ـ سلێمانی\nپارتی: ده‌مانه‌وێت له گۆران نزیك ببینه‌وه\nله به‌رامبه‌ریشدا عارف ته‌یفور، ئه‌ندامى مه‌كته‌بى سیاسى و سه‌رۆكی ئه‌نجومه‌نى سه‌ركردایه‌تى سلێمانى ـــ هه‌ڵه‌بجه‌ى پارتى دیموكراتى كوردستان له لێدوانێكدا بۆ دیپلۆماتیك مه‌گه‌زین ده‌ڵێت:" هه‌رچه‌نده بزوتنه‌وه‌ی گۆران وه‌ك بیركردنه‌وه و سیاسه‌ت دووره له پارتییه‌وه و خاوه‌نى فكره‌یه‌كى تونده به‌ڵام پارتى ده‌یه‌وێـت له گۆران نزیك ببێته‌وه و له‌م روه‌شه‌وه هه‌وڵى زۆریانداوه و پێكه‌وه قسه‌یان كردووه".\nعارف ته‌یفور كه چه‌ند رۆژێكه له شوێنی ئه‌دهه‌م بارزانی وه‌ك سه‌رۆكی ئه‌نجومه‌نى سه‌ركردایه‌تى سلێمانى ـــ هه‌ڵه‌بجه‌ى پارتى ده‌ستبه‌كاربووه، ئه‌وه‌شی به دیپلۆماتیك مه‌گه‌زین وت:" هه‌تاكو گۆڕان له پارتى نزیك ببێته‌وه كوردستان به‌ره‌و ئارامتر ده‌روات و هه‌مووان سوودمه‌ند ده‌بین، به‌پێچه‌وانه‌شه‌وه دوورى گۆران په‌یوه‌ندییه‌كان ئاڵۆز ده‌كات و هه‌رێم به‌ره‌و دۆخى نه‌خوازراو ده‌بات بۆیه پارتى مه‌به‌ستیه‌تى له گۆران نزیك ببێته‌وه".\nهه‌روه‌ها جه‌ختیش ده‌كاته‌وه كه " نزیكبوونه‌وه له گۆران هیچ په‌یوه‌ندییه‌كى به یاساى سه‌رۆكایه‌تى هه‌رێمه‌وه نییه و پارتى بێمنه‌ته له‌وه‌ى كه كارى بكه‌وێـت گۆڕان له‌و روه‌وه".\nسه‌رۆكی ئه‌نجومه‌نى سه‌ركردایه‌تى سلێمانى ـــ هه‌ڵه‌بجه‌ى پارتی: نیكبوونه‌وه له گۆران هیچ په‌یوه‌ندییه‌كى به یاساى سه‌رۆكایه‌تى هه‌رێمه‌وه نییه و پارتى بێمنه‌ته له‌وه‌ى كه كارى بكه‌وێـت گۆڕان له‌و روه‌وه.\nعارف تەیفور، سەرۆکی ئەنجومەنی سەرکردایەتی سلێمانی ـ هەڵەبجەی پارتی دیموکراتی کوردستان\nله‌به‌رامبه‌ردا، جه‌مال حاجی محه‌مه‌د ده‌ڵێت:" له شه‌رى ده‌سته‌ویه‌خه‌ى نێوان پارتى و یه‌كێتی له شه‌رى ناوخۆشدا، له نێو هۆڵى په‌رله‌مان په‌یوه‌ندییه‌كان نه‌گه‌یشتبوونه بنبه‌ست و به‌ته‌واوى نه‌پچرابوون بۆیه ئاساییه ئه‌مرۆش سه‌ره‌راى گرژییه‌كانى نێوان گۆران و پارتى، په‌یوه‌ندییه‌كان له په‌رله‌مان ئاسایی بن و هه‌ر بابه‌تێكیش دێته پێشه‌وه به‌رێگه‌ى دیپلۆماسى چاره‌سه‌ر بكرێت".\nعارف ته‌یفور ئه‌وه‌ش ناشارێته‌وه كه بزوتنه‌وه‌ی گۆران عیناده و به ئاسانى رێك ناكه‌وێت له‌گه‌ڵ پارتى، به‌ڵام پێیوایه "باشتر ئه‌وه‌یه له‌به‌ر به‌رژه‌وه‌ندى لایه‌نه‌كان رێك بكه‌ون و هیچ گرژییه‌ك نه‌مێنێت له‌نێوانیان".\nهه‌ر له‌م باره‌یه‌شه‌وه، سكرتێری سكرتێری جڤاتی نیشتیمانی بزووتنه‌وه‌ى گۆران ده‌ڵێت:" چاوه‌روانى نیازى پارتین له داهاتوودا داواى چى ده‌كات و چى ده‌وێـت، تاكو ئێمه‌ش ئه‌و كاته قسه‌ى جدى خۆمان هه‌بێت و له بزوتنه‌وه‌ى گۆران بریارى له‌باره‌وه ئه‌ده‌ین".\nیه‌كێتى له كوێى په‌یوه‌ندییه‌كانى گۆران و پارتی ده‌بێت ؟\nسه‌باره‌ت به پێگه و له به‌رچاوگرتنی خواستی یه‌كێتى نیشتیمانی كوردستان وه‌ك هاوپه‌یمانی ستراتیژیی پارتی، عارف ته‌یفور ئه‌وه ناشارێته‌وه كه "به‌بێ یه‌كێتى هیچ رێكه‌وتنێكى گرنگ ئه‌نجام ناده‌ن و پێیان باشه له رێكه‌وتنه‌كه‌یان له‌گه‌ڵ گۆران، یه‌كێتیش ئاگادار بێت و به سێ قۆڵى وڵات به‌رێوه به‌رن و هاوپه‌یمانه‌تییه‌كى به‌هێز درووست بكه‌ن".\nله به‌رامبه‌ردا سكرتێری جڤاتی نیشتیمانی بزوتنه‌وه‌ی گۆران ده‌ڵێت:" ئێمه حساباتێكمان له‌گه‌ڵ یه‌كێتى ماوه و ده‌بێت بیكه‌ین، بۆیه هه‌موو جۆره رێكه‌وتن و دانیشتنێك له‌گه‌ڵ یه‌كێـتى ره‌ت ده‌كه‌ینه‌وه، هه‌تاكو مه‌رجه‌كانمان جێ به‌جێ نه‌كه‌ن".\nبه‌پێی هه‌ندێك زانیاریی نافه‌رمیی و له چوارچێوه‌ی هه‌وڵه‌كانى پارتى بۆ نزیكبوونه‌وه گۆران، باس له‌وه ده‌كرێـت كه مه‌سعود بارزانى سه‌رۆكی پارتی په‌یوه‌ندى ته‌له‌فۆنی له‌گه‌ڵ چه‌ند سه‌ركرده‌یه‌كى گۆران ئه‌نجامداوه، به‌ڵام عارف ته‌یفور ده‌ڵێت: "جه‌نابى سه‌رۆك له ده‌ره‌وه‌ى وڵاته و ئاگادار نیم ئه‌گه‌ر شتێكى واى كردبێت و ئه‌گه‌ر ئه‌نجامیشى دابێت ئاساییه چونكه پارتى هه‌موو هه‌وڵێك ده‌دات بۆ نزیكبوونه‌وه‌ى لایه‌نه‌كان و ئارامى هه‌رێمی كوردستان".\nهه‌رچی جه‌مال حاجی محه‌مه‌ده بوونى ئه‌م په‌یوه‌ندییه ته‌له‌فۆنییه ره‌ت ده‌كاته‌وه و ده‌ڵێت:" هیچ په‌یوه‌ندییه‌كى ته‌له‌فۆنى مه‌سعود به‌رزانییان بۆ نه‌هاتووه".\nپه‌یوه‌ندییه‌كانی گۆران و یه‌كێتی له 12ی ئۆكتۆبه‌ری 2015 تێكچوو، كاتێك وه‌زیره‌كانی گۆران له حكومه‌ت ده‌ركران و رێگه نه‌درا سه‌رۆكی په‌رله‌مان بگه‌رێته‌وه بۆ شاری هه‌ولێر، له كاتێكدا به‌پێی رێكه‌وتنێك له‌گه‌ڵ پارتی گۆران به‌شداریی كابینه‌ی هه‌شته‌می حكومه‌تی كردبوو به سه‌رۆكایه‌تی نێچیرڤان بارزانیی كه له 18ی حوزه‌یرانی 2014 ده‌ستبه‌كار بوو.


دەزگای دۆستایەتی ئیسرائیل کورد: YPG گورزێکی گه‌وره‌ی له‌سه‌ربازه‌کانی رژێمی به‌عس دا\nهێزه‌کانی رژێمی به‌عس له‌خالی پشکنینی ئه‌لجه‌زیره‌وه هێرشیان کرد و هه‌وڵیاندا بکه‌ونه ناوگه‌ڕه‌کی شێخ مه‌قسوودى حه‌له‌ب که یه‌کینه‌کانی پاراستنی گه‌ل (YPG)، پاراستنی گه‌ڕه‌که که ده‌که‌ن. له‌ئه‌نجام دا شه‌رڤانانی YPG وه‌ڵامی هێرشه‌کانیان دایه‌وه‌و له ئاکامى شه‌ڕ و پێکداداندا راگه‌یه‌ندرا (2) سه‌رباز کوژراو و (3)ی تریش بریندار بوون .\nله‌نێوان (2) رۆژی رابردوو دا هێزه‌کانی رژێمی به‌عس جاری دووهه‌مینه که ده‌یانه‌وێت بکه‌ونه ناو گه‌ڕه‌که‌ی شێخ مه‌قسوود .\nراگه‌یه‌ندرا لایه‌نگرانی رژێم و سه‌ربازه‌کانی سوریا له‌کاتژمێره‌کانى نیوه‌شه‌ودا هێرشیان کردۆه‌ته سه‌ر خاڵی پشکنینی YPG. له‌ئه‌نجامدا شه‌ڕ و پێکدادان هاتۆته ئاراوه که (2) سه‌رباز کوژران و (3)ی تریش بریندار کران .\nسه‌رچاوه‌کانی YPG ده‌ستنیشانیان کرد شه‌ڕ و پێکدادانێکی سه‌خت له‌نێوان شه‌رڤانانی ئه‌وان و هێزه‌کانی رژێم هاتوه‌ته ئاراوه له‌وکاته‌ى هه‌وڵیان داوه بکه‌ونه ناوگه‌ڕه‌که‌که‌وه . بۆیه له‌ئه‌نجامى به‌رخودانی شه‌رڤانانی YPG، راگه‌یه‌ندرا (2) سه‌ربازی رژێم کوژراوه و (3)ی تریش بریندار بوون زانرا هیچ زیانێکیش به‌ر شه‌رڤانانی YPG نه‌که‌وتووه .\nسه‌رچاوه‌کان ده‌ستنیشانیان کرد تا ئێستا شه‌ڕ و پێکدادان جار جار له ده‌ورو به‌ری مه‌خسه‌لێتی ئه‌لجه‌زیه‌ره رووده‌دات .\nده‌زگای دۆستایه‌تی ئیسرائیل کورد kurdish israeli friendship kl. 16:00


گه‌ڕانه‌وه بۆ ئاسووده‌یی … ڕزگار حەمە ڕەشید – Dengekan\nbyRezgar Hamarashid\tJanuary 24, 2017\tGeneral, Opinion\nهه‌ڵوێسته نوێکانی به‌شێک له‌و ڕۆشنبیرانه‌ی که له ڕابردوودا خاوه‌ن پرۆژه‌ی گرنگ بوون, پێویستی به پێداچوونه‌وه و هه‌ڵوێسته کردنێکی جددی هه‌یه. چونکه مه‌ترسی سه‌ره‌کی به‌ته‌نیا ئه‌وه نیه که حیزبه‌کان و سیاسیه‌کان چۆن بێباکانه چاره‌نووسی نه‌ته‌وه‌یه‌ک بۆ بەرژەوەندی خۆیان به‌کار ده‌هێنن، بەڵکو به‌هه‌مان ئه‌ندازه‌ش مه‌ترسیداره کاتێک ڕۆشنبیران ده‌که‌ونه ناو یاریه‌کانی ده‌سه‌ڵاته‌وه.\nله کاتێکی پڕ له شپرزه‌یی وه‌ک ئێستای ئه‌و کایه رۆشنبیری و سیاسیه‌ی ئێمه‌دا، سیاسیه‌کان به‌مه‌به‌ستی له‌بارکردنی زۆرترین زه‌مینه بۆ کۆنترۆڵکردنی ئه‌و شتومه‌کانه‌ی خۆیان، که ئێمه پێیانده‌ڵێین کۆمه‌ڵگا، هه‌موو ئه‌زمونێکی دیموکراسی و نادیموکراسی تاقیده‌که‌نه‌وه. ئەمەش بۆ ئەوەی زۆرترین شه‌رعیه‌ت به قامچیه‌کانی خۆیان بده‌ن بۆ ڕامکردنی په‌نهانترین جیهانه‌کانی تاک وه‌ک بوویه‌کی ده‌سته‌مۆکراو. ڕۆشنبیرانیش زۆرترین نوسینه‌کانی خۆیان که‌ده‌ره‌نجامی خوێندنه‌وه‌و ڕاڤه‌و ڕامانه‌کانیانه دەخەنە پێناو ئەو سیاسیانەوە کە هیچ ئومێدێک لە کارو پرۆژەکانیاندا نادۆزیتەوە بۆ ئایندە.\nکاری ئەو ڕۆشنبیرو نوسەرو هونەرمەندە حیزبیانە، ئەوەندە سادەو لاوەکی نییە وەك ئەوەی دەبینرێت، یان خۆیان پێیانخۆشە نیشانی بدەن. بەڵکو زۆر کاریگەرە. لە مێژووی دوورو نزیکی حیزبەکاندا هەمیشە بینیومانە ڕۆشنبیرەکان ڕێنیشاندەرو دەستپێشخەر بوون بۆ دروستکردنی کاریزماکان، ئەو کاریزمایانەی لەئەنجامدا بوونەتە میرو ئاغاو دیکتاتۆرو هەمیشەش تێکڕای دەستکەوت و قوربانیەکانیان خستۆتە پێناو بەرژەوەندیەکانی خۆیان و خانەوادەو بنەماڵەکانیانەوە. هەمیشە بە بڕیارە تاکەکەسیەکانیان گەورەترین زیانیان بە بوونی مرۆڤی ئێمە گەیاندووە. کارەساتەکە ئەوەیە، ئەم هاوڕێ ڕۆشنبیرانە، وەك سیاسیەکان، هەرگیز وانە لە ئەزموونەکانی پێشخۆیان و دەوروبەریان نابینن.\nسەرەتا کە دەچێتە لای “سەرۆك” یان “ڕابەر” پێیوایە کە توانای دەستکاریکردنی نەخشەی بیرکردنەوەکانی ئەوی هەیە، دەتوانێت پرۆژەکانی خۆی تێکەڵ بە پرۆژەکانی حیزب بکات و خەونە شاعیریانەکەی خۆی و هاوڕێکانیشی لەڕێگەی سەرۆکەوە بێنێتە دی. بەڵام هەمیشە ئەو ڕۆشنبیرانە بوونەتە بەشێك لە پرۆژەکانی سەرۆك و لەو پێناوەدا، نەك قوربانییان بە خەونەکانی خۆیان و هاوڕێکانیشیان داوە، بەڵکو بوونەتە پایەیەکی سەرەکیش بۆ گەشەکردنی دیکتاتۆر. زۆر جار بەناوی بێلایەنیەوە، گەورەترین گورزیان لە هەر پرۆژەیەکی سەربەخۆ وەشاندووە. بەناوی ئامانجەکانی شۆڕش و عەدالەتی کۆمەڵایەتی و سەروەری نیشتمانی و ترس لە پیلانی دوژمنان و…هتد دژی هەر دەنگێك کاریانکردووە کە ڕەخنەی بنەڕەتی لە سیستەم دەگرێت. بۆ ئەوان، باڵێکی خلیسکاوی ناو دەسەڵات لە هەر پرۆژەیەکی دەرەوەی ئەو باشترە. ڕازیکردنی دڵی ڕەوتە ئیسلامیەکانیان بەلاوە گرنگترە لە گوێگرتن لە گەنجێك کە تا ئاستی نەفرەت لە هەموان بێزارو ناڕازیە، کە دەستبەرداربوون و گەڕیدەبوونی ناو سنوورەکانی پێ شیاوترە لە ژیانێکی سەرشۆڕانەی بێمانا. ئەو ڕەوتە ئیسلامیانەی، کە قوربانییان بە هەموو بەها مرۆڤایەتیەکانیان داوە بۆ بەرژەوەندیە تایبەتی و سیاسیەکانی خۆیان. ئەو ڕەوتە ئیسلامیانەی کە هەر ئەوەندەی دەرفەتێکیان بۆ ڕەخسا، دەنگێکی ئازاد تیرۆر دەکەن. کە لەپێناو بەرژەوەندیەکانی خۆیان و حیزبە دەسەڵاتدارەکاندا، کۆمەڵگا لە تاریکی و بێئاسۆیی و نائومێدی و نەخوێندەواریدا نغرۆ دەکەن.\nهەرچەندە دواکەوتنی مووچە سووکاتیکردنێکی ڕاستەوخۆیە بە ئیرادەو ژیانی یەك بە یەکی کۆمەڵگەی ئێمە، بەوانەشەوە کە مووچەخۆر نین، بەڵام مژدەی گەیشتنی مووچە سووکایەتیپێکردنێکی زۆر لەوە ڕوخێنەرترو کارەسات ئامێزترە . ئەو برادەرە لووتبەرزانەی کە لەو بانەوە فەرمانڕەوایی دەکەن، بچووککردنەوە و لووتشکاندنی هاوڵاتیانیان کردۆتە ئامانجێکی سەرەکی، چونکە ئەوە تەنیا ڕێگایانە بۆ درێژەدان بەو دەسەڵاتە نا مرۆڤانەییەی خۆیان. ئەوان بەوەوە ناوەستن کە بێشەرمانە و بەبەرچاوی هەموانەوە دزی لە پارووی سەرجەم منداڵان و هاوڵاتیانی ئەم دەڤەرە دەکەن، هەڵیشدەکوتنە سەر کارەکتەر و بوونی تێکڕای تاکەکان و ڕۆژانە بیریاندەخەنەوە کە لەم نیشتمانەدا لە کۆیلەو کۆتکراو زیاتر نین.\nئەم دەسەڵاتە فاشیستە، زۆرترین توانای خۆی لە ڕامکردنی تاکەکاندا بەکاربردووە. بۆ ئەمەش، پەنای بۆ هەموو شێوازەکانی سیخوڕی و سەرکوتکردن و تیرۆر بردووە. جگە لەوەی لەشکرێکی بەربادی میدیایی پێکهێناوە تا چاوبەستراوانە داکۆکی لە حیزب و فەرماندەو سەرۆکەکانی بکەن. تا خیانەتەکانیانمان بە نرخی دەستکەوت و خەبات پێبفرۆشنەوە، تا سەرلێشێواندنێك بنێنەوە کەس نەتوانێت بگاتە کرۆکی ڕاستیەکان. بۆ ئەمەش جگە لەو هەموو کەناڵ و پرێس و لینکانەی بەناوی حیزب و حکومەت و بێلایەنەوە دەستگیرۆیی دەکرێن، سیاسەتی کارکردنیان بۆ دا دەڕێژرێت و لە کاروانی کۆیلەکردنی کۆمەڵگەدا ئەرکی گرنگیان پێدەسپێردرێت؛ ئێستا ئەوەشی هاتۆتە سەر کە ئەندامەکانی خۆیان بەرداوەتە تۆڕە کۆمەڵایەتیەکان و لەوێش هەمان ئاژاوەیان ناوەتەوە. ئەو ئەندامە بەڕێزانەش، وەك ئەوەی ڕۆژێك لە ڕۆژان، نەك بەهای کۆمەڵایەتی، بەڵکو بەهایەکیان بۆ خودی خۆشیان نەبووبێت، بێباکانە درێژە بەو یاریە دەدەن.\nڕۆژانە دەیانبینیت بە چەندین شێوە ماکیاژی خیانەت و گەندەڵیەکان دەکەن و خۆیان قوربانی سەرۆك و سەرکردە حیزبیەکانیان دەکەن، لەو لاشەوە هێرشدەکەنە سەر هەر دەنگێك کە بە ئاوازەکەی ئەوان نایژەنێت. ئەم کارەش بە زمانێکی ئەقڵانی و ڕەخنەگرانە نا، بەڵکو بە زمانێکی زبر کە تا ئاستی هۆنینەوەی جنێونامە پەلدەهاوێت، وەك ئەوەی ئەو بڕە پارەیەی لە بەرامبەر کۆمێنت و پیاهەڵدان و هێرشەکاندا وەریدەگرن، بە نانەوەی زۆرترین ئاژاوەی لاوەکی بپێورێت. دەست ئاوەڵاکردنی ئەو هەموو چالاکانە لە تۆڕە کۆمەڵایەتیەکانداو بوونی ئەو هەموو دەزگایانەی ڕاگەیاندن، جگە لەوەی مانەوەی ئەوانی فەرمانڕەوا مسۆگەر دەکات، باشترین ڕێگەی گەیشتنیشە بە بچووکترین خانەی کۆمەڵایەتی. هەروەها ئاسانترین ڕێگایە بۆ سەرلێشواندن و لەبیربردنەوەی ڕوداوو کارەساتە گەورەو سەرەکیەکانی ژیانی ئێمە. ئەمە جگە لە هەزاران ڕێکخراوی بەناو مەدەنی و حیزبی کە لەژێر چەندین ناوی جیا جیادا ئەرکی بەرپا کردنی کەرنەڤاڵەکانیان گرتۆتە ئەستۆ، کەرنەڤاڵی گردبوونەوە بێبەرهەمەکانی وەك داکۆکی لە ژنان و ڕۆژنامە نوسان و بەدواداچوونی دۆسیەکانی تیرۆرو پێشێلکاریەکان و چەندین ناوی گرنگیتر. ئەمانە نەك بەو ئەرکەی خۆیان هەڵناستن و نایگەیەننە ئەنجام، بەڵکو لە کۆتاییدا لە چوارچێوەی ئاهەنگ و کەرنەڤاڵەکاندا، ڕوداوەکە لە بارگەکانی خۆی بەتاڵ دەکەنەوە. بەمەش ڕوداوە بارگە لێداماڵراوەکە، تەنیا بۆ ماوەیەکی کەم لەیادەوەریدا دەمێنێتەوەو هیچ کاریگەریەکی لەدوا بەجێنامێنێت. لە باشترین حاڵەتدا، ڕەنگە تا چەند ساڵێك مەراسیمی یادکردنەوەی بۆ بگیرێت و ئیتر وەك بەسەرچوویەك، وەك جەستەیەکی بێگیان، وەك مردوویەك هەڵسوکەوتی لەگەڵدا دەکرێت.\nئەرکێکیتر کە ئەم دەسەڵاتە فاشیستە خستوێتیە ئەستۆی ئەو لەشکرەی میدیا، بریتیە لە داماڵینی مانا لە چەمك و زاراوە گرنگەکان، دابەزاندنی ئاستی گفتوگۆ و لێوردبوونەوەکان، بەڕووکەشکردنی بینینی دیاردەکان. بۆ ئەم مەبەستەش سوودی لە نزمترین شێوازەکانی گوزارشتکردن و نوسین بینیوە، چەندین بۆشایی فیکری و تێزی ناڕۆشن دەکاتە دیاردەی گرنگ و، سەرجەم کەناڵە میدیاییەکانی پێوە سەرقاڵ دەکات. چەندین ڕۆشنبیری کردۆتە لێبووك و بە نرخی داهێنان بە کۆمەڵگەیان دەفرۆشێت. لە بەرامبەریشدا چەندین سایکۆپاتت هەیە کە چێژ لە بینینی ئەو ڕۆڵە وەردەگرن، چونکە جگە لەوەی ئاسانترین ڕێگایە بۆ ناوبانگ، ئاسانترین شێوازی دابینکردنی بژێویشە. ئەو بەڕێزانەی ئەو ڕۆڵە وەردەگرن، تەنها بەوەوە ناوەستن بە باشترین شێوە داخوازی سەردارەکانیان جێبەجێ بکەن، بەڵکو داهێنانەکانی خۆشیانی تێکەڵ دەکەن. بەمەش تا ئاستی ئاوێتە بوون لەگەڵ کارەکتەرە لێبووکئاساکەیاندا دەڕۆن و دەیانەوێت درۆکانمان بە حەقیقەت پێبگۆڕنەوە. کە دەیانبینیت، پێتخۆشە بڕوا بهێنیت کە ئەوانە گێلن، کەچی وەك تلیاك تێکەڵ بە مولوولە خوێنەکانی جەستەی کۆمەڵایەتیمان دەبن ، بە باشترین شێوە گەراکانیان لەو جەستەیەدا دادەنێن.\nبەجۆرێك ئەگەر لە ئان و ساتی خۆیشیدا کاریگەریەکانی نەبینرێت، ئەوا بێگومان لە ئایندەیەکی نزیکدا نیشانەکانی دەردەکەون. چونکە ڕمەکانیان ڕێك بە ئاراستەی فەنتازیا و خەیاڵی لاوان و گەنجان دەهاون، ئەو ڕمانەی برەو بە ئاژاوەکانی بیرکرنەوەو سەرلێشێواندن دەدەن، تا لە ئەنجامدا یان بیانکەنە ملکەچێکی بێمێشکی دەسەڵاتە بێبەزەییەکانی ئەوان، یان ببنە موریدێکی نابینای ئیسلام و گرووپە ئیسلامیەکان. بەمەش جگە لەوەی مانایەك بۆ ئازادی و دادپەروەری و مافی تاك و هەڵبژاردن ناهێڵنەوە، هەر دەرفەتێکیش لەناو دەبەن ” ئەگەر هەبێت” بۆ شیکار و خوێندنەوەی قووڵی ژیان و بارودۆخەکان. ئەوان بە باشی ئەوە دەزانن ئەگەر بیرکردنەوە لە ڕووکەش تێپەڕێت، ئەگەر دیاردەکان هەڵکۆڵینیان لەسەر بکرێت و هەڵبوەشێنرێن و شیبکرێنەوە، ئەوا ئەو ژیانە شاهانەییەی ئەوان هەنگاوێك نزیکتر دەبێتەوە لە کۆتایی. بۆیە هەوڵدەدەن ڕێککەوتن لەگەڵ دوژمنترین و گێلترین مرۆڤەکاندا بکەن و بیانکەنە کاریزماو شیکاری بارودۆخەکانیان پێبنووسن. ئەو جۆرە لە شیکار کە تەنها خزمەت بە بەرژەوەندی دەسەڵاتداران دەکات. ئەو جۆرە لە نووسین، کە ئەگەر ڕەخنە ئامێزیش بێت، ئەرکی سەرەکی ئەوەیە کە ڕەخنە بێبەها بکات. لە دووبارەکردنەوەی چەمکەکاندا بە چەندین شێوازی ناقۆڵا و بۆ چەندین جار و چەندین مەبەست، ژیان لە واتا قووڵەکانی چەمکەکان دادەماڵێت، دەیانکاتە بابەتی وتراوو کول و دووبارە. بەمەش ئەو زەمینەیە فراوان دەکات کە دیاردەکان تەنها لە ڕووکەشدا دەهێڵێتەوە، کە دەرفەتی پرسیار و بەدواداچوون و لێکۆڵینەوە لەبار دەبات. ئیتر دەبێت هەمووان بەیەك چاوو لەیەك گۆشەنیگاوە بڕواننە دونیا و ڕوداوو دیاردەکان، دەبێت هەمووان لە چوارچێوەی بەرژەوەندیەکانی دەسەڵاتەوە ڕەخنەو خوێندنەوەکانیان دابڕێژن.\nPrevious ڕادێوی کوبانی ڕۆڵە له‌دایکنه‌بووەکەم … بێریڤان جه‌مال حه‌مه سه‌عید\nNext كۆدەكان! … ئەرسەلان مەحمود\nئاوێنه‌ی بووركانی ژه‌نه‌ڕاڵ.. سەڵاح جەلال\nAug 1, 2021\tClosed\nجیهانی پاش تەنگژەی کرۆنا .. حەمید تەقوایی\nبا یەکێک بێت پێمان بڵێت گوێگرتن لە موزیک وانابێت…. هەتوان یاسین\nOct 8, 2019\tClosed\nتابلۆی ژان …. ستار ئه‌حمه‌د\nپروشەی دڵخۆشی.. عەلی حەمەڕەشید\nJan 31, 2022\tClosed


دوو بەرپرسی حکومی لە سلێمانی لە کارەکانیان دوورخراونەتەوە و ناس کورد وردەکارى بڵاودەکاتەوە\n"پارە و پێداویستیى تەرخانکراو بۆ منداڵانى بێسەرپەرشت دیار نەماون"\n18:45 دوو شه‌ممه 02 کانونی یەکەم 2019\nدوو بەرپرسی باڵای سەر بە وەزارەتی کار و کاروبارى کۆمەڵایەتی لە شاری سلێمانی لەکارەکانیان دوورخراونەتەوە، ناس کوردیش لە بەدواداچوونێکیدا وردەکارى ئەو دۆسییەیە دەخاتەڕو کە ئەو دوو بەرپرسەى لەسەر دوورخراونەتەوە.\nلەسەرەتای مانگی ڕابردوو بە فەرمانێکی وەزاری لە وەزارەتی کار و کاروباری کۆمەڵایەتی لیژنەیەکی لێکۆڵینەوە لەسەر چەند کەمتەرخەمی و چەند سکاڵایەک لەسەر هەریەکە لە بەڕێوەبەری چاودێریی کۆمەڵایەتیی سلێمانی و بەڕێوەبەری خانەی نەوجەوانانی کچانی سلێمانی پێکهێنا، لە ئەنجامدا بە بڕیاری لیژنەکە هەردوو بەڕێوەبەرەکە “سزا دران و لەکارەکانیان دوورخرانەوە”.\nفوئاد سدیق، بەڕێوەبەری گشتیی دیوان لە وەزارەتی کار و کاروباری کۆمەڵایەتی ئەو هەواڵەی بۆ ناس کورد پشتڕاستکردەوە و ڕایگەیاند: “پێش مانگێک وەزارەتمان لیژنەیەکی پێکهێنا بۆ لێکۆڵینەوە لەسەر ئەو کەمتەرخەمیانەی لەو چەند خانەی بێسەرپەرشتانە هەبون، لیژنەکە گەیشتە ئەو ئەنجامەی کە دەبێت ئەو دوو بەڕێوەبەرە ڕێکاری یاساییان بەرامبەر بگیرێتەبەر، بۆیە لابراون، بە دڵنیاییەوە کەمتەرخەمییەکیش هەبوە بۆیە سزادراون”.\nئەو بەرپرسەى وەزارەتی کار ڕەتیکردەوە، وردەکارى لەسەر دوورخستنەوەى ئەو بەڕێوەبەرانە بخاتەڕو و وتی: “ئەو بابەتە هی میدیا نییە و کێشەیەکی کارگێرییە، کەمتەرخەمی هەبوە و لابراون”.\nلاى خۆیەوە سەرچاوەیەکی ئاگادار لە بەڕێوەبەرایەتیی چاودێریی کۆمەڵایەتیی سلێمانی کە ناوەکەى لاى ناس کورد پارێزراوە ئاشکرایکرد: “لەلایەن حکومەت و چەند ڕێکخراو و چەندین خێرخوازەوە پارە و هاوکاری و یارمەتی بۆ ئەو منداڵانە دابین کراوە، بەڵام کەمتەرخەمییەکی زۆر هەبوە لە خەرجکردنی ئەو هاوکاریانە بۆ ئەو منداڵانە و پارەکە کە ڕادەستی بەڕێوەبەری چاودێریی کۆمەڵایەتیی سلێمانی کراوە، کە ئێستا لە پۆستەکەی دوورخراوەتەوە، دیار نەماوە و خەرج نەکراوە”.\nئەو سەرچاوەیە ئاماژەی بەوەشکرد: “لەکاتێکدا ئەو هەموو پارە و پێداویستی و جلوبەرگە بۆ ئەو خانانە تەرخان کراون، بەڵام زۆرینەی کات ئەو منداڵانە وەک پێویست ژەمە خواردنەکانیان نەدراوەتێ و ئەو جلوبەرگ و پۆشاکانەیان نەدراوەتی کە لەلایەن ڕێکخراو و خێرخوازانەوە بۆیان دابین کراون، هەروەها ئەو پارانەش کە بۆ کڕینی پێداویستی بۆ منداڵەکان تەرخان کراوە، بۆیان خەرج نەکراوە”.\nهاوکات ناسک ئیسماعیل، یاریدەدەری سەرپەرشتیار لە بەشی پاراستنی منداڵ سەربە ڕێکخراوی منداڵپارێزی کوردستان تایبەت بە ناس کوردى وت: “لەماوەی پێنج ساڵی ڕابردوودا کە حکومەتی هەرێم قەیرانی هەبوە ڕێکخراوەکەمان چەندین جار یارمەتیان پێشکەش بە خانەی منداڵان و خانەی نەوجەوانان کردووە و چەندین مامۆستا و توێژەری کۆمەڵایەتی و دادە و کارمەندمان بۆیان داناوە”.\nلەبارەى ئەو دۆسییەیەشەوە ئەوەى ڕاگەیاند، ئەوان ئاگادارى ئەو دۆسییەیە هەن بەڵام بەهۆى ئەوەى بە بڕیارێکى کارگێڕى وەزارەتى ناوبرد ئامادە نەبو قسەى لەبارەوە بکات.\nکەسێکى ئاگادار کە ڕۆژانە سەردانى خانەکانى بێسەرپەرشتان دەکات و نەیویست ناوەکەى ئاشکرا بکرێت، بە ناس کوردى ڕاگەیاند: “چەندین ڕێکخراو و خێرخواز لەماوەی چەند ساڵی ڕابردوودا هاوکاری ئەو خانەنەیان کردووە، بەڵام بەشیک لە هاوکارییەکان دابەش نەکراون بەسەر منداڵەکاندا و دیار نەماون”.\nئەوەشى خستەڕو: “یەکێک لەو کێشانەی کە بوەتە هۆی دوورخستنەوەی ئەو بەڕێوەبەرانە ئەوە بوە، منداڵانى خانەى بێسەرپەرشتان لەڕوی پەروەردەییەوە بەتەواوەتی پشتگوێخراون، تەنانەت هەندێک لە منداڵەکان لەکاتی نەخۆشیشدا گرنگیان پێنەدراوە، بۆیە سکاڵا تۆمارکراوە لەلایەن چەند کەسێکی ئاگادار لەو دۆخەوە، بۆیە بەڕێوەبەرەکان دوورخراونەتەوە”.\nپەیوەندییەکى تەلەفۆنیی کۆشکى سپى عەبدولمەهدى “تووشى شۆک دەکات” "ئابوری عێراق توشی داڕووخانێکی مەترسیدار دەبێتەوە"\nوته‌بێژی وه‌زاره‌تی ده‌ره‌وه‌ی ئه‌مریكا: ئێران نابێت ئارامگرتنی ئەمریكا بە لاوازی تێبگات\n22:20 چوار شه‌ممه 01 كانونی دووه‌م 2020\n19:16 سێ شه‌ممه 31 کانونی یەکەم 2019\nلێدوانی لاهور شێخ جەنگی لەبارەى ناڕازییەکانی یەکێتی لە کۆنگرە\n16:21 هه‌ینی 03 كانونی دووه‌م 2020\nمایک پۆمپیۆ: نامانەوێت دۆخەکە ئاڵۆزتر بێت\n13:51 چوار شه‌ممه 01 كانونی دووه‌م 2020\nکارڵۆس غوسن چۆن لە پۆلیس و تەکنەلۆجیای ژاپۆنەوە بەرەو لوبنان هەڵهات؟


پێشمه‌رگه‌ی سلێمانی میوانداری له نه‌ورۆزی هاوشاری ده‌كات - خشته‌ی یارییه‌كان\nگه‌ڕی شه‌شه‌می یه‌كه‌م قۆناغی خولی نایابی تۆپی پێی یانه‌كانی كوردستان به‌ڕێوه ده‌چێت و له‌م گه‌ڕه‌دا پێشمه‌رگه‌كانی سلێمانی له‌سه‌ر یاریگه‌ی خۆیاندا و له ناوچه‌ی فه‌رمانده‌یی میوانداری له یانه‌ی نه‌ورۆزی هاوشاریان ده‌كه‌ن .\nبڕیاره ئه‌و یارییه به هه‌مان شێوه‌ی كاتی هه‌فته‌كانی دیكه و له كاتژمێر 2:00 ی پاش نیوه‌ڕۆی ڕۆژی پێنج شه‌ممه 14 / 1 / 2021 به‌ڕێوه بچێت و هه‌روه‌ك ناوبژیوانی یه‌كه‌می یاریه‌كه‌ش دڵشێر عومه‌ر ده‌بێت .\nئه‌مه‌و له هه‌مان هه‌فته و هه‌مان ڕۆژ سێ یاری دیكه‌ی هه‌فته‌ی شه‌شه‌م ئه‌نجام ده‌درێت و تێیداو برایه‌تی میوانداری له چه‌م چه‌ماڵ و هه‌ڵۆ له شێروانه‌ی ده‌كه‌ن و زاخۆش ده‌بێته میوانی دهۆك .\nخشته‌ی ته‌واوی یاریه‌كانیش به‌م شێوه‌یه‌یه :\nئه‌م بابه‌ته 1552 جار خوێنراوه‌ته‌وه


ئەندامێکى سەرکردایەتى یەکێتى نیشتیمانى کوردستان لە تیمى حزبەکەى لە حکومەتى هەرێم دەپرسێت "ئێوە چ کارەن لەم حکومەتە" و دەڵێت "نوێنەرانی ینک لەحکومەت کێن و سەرقاڵی چین؟".\nعەتا سەراوى، ئەندامى سەرکردایەتى یەکێتى نیشتیمانى کوردستان لەمیانەى بڵاوکردنەوەى بابەتێک لەساڵڕۆژى هێرشى ئەنسارولئیسلام بۆ سەر فەرماندەیی شەشی شارەزور کە "ناس کورد" بەدواداچوونى بۆ کردووە (4ى کانونى یەکەمى 2020)، چەند پرسیارێک لە سەرکردایەتى حزبەکەیى و تیمى یەکێتى لە حکومەت دەکات.\nسەراوى ئاماژە بەوە دەکات، نوێنەرانی ینک لەحکومەت کێن و سەرقاڵی چین توانیویانە چی بگۆڕن لەسیستەمی شکستخواردوی حوکمڕانی ژیان و گوزەرانی خەڵک چەندی لەئەستۆیی ئێمەیەو کێ بەرپرسە بەرامبەر موچە و بودجەی ئەم ھەرێمە نەوت و غازو داھاتی ناوخۆ و خاڵەسنورییەکان بۆ گیرفانی کێ ئەچێ و کێ ژیانی خەڵکی بەم ڕۆژە گەیاند؟!.\nلێشیان دەپرسێت "ئێوە چ کارەن لەم حکومەتە و ھۆکاری ئەم دۆخەی تێیی کەوتوین کێیە ئێوەن یان پدک؟! ئەی ئێوە چ کارەن لەو حکومەتە و ئەتانەوێ تاکەی بێدەنگ بین و ببینە شەریکی دز بەنیازن چی بەکۆمەڵانی خەڵکی کوردستان و کەس و کاری شەھیدان و پێشمەرگەو تێکۆشەرانی ئەم وڵاتە بڵێن تاکەی بەردەوام ئەبن وە ئێوە بەشێکن لەم دزی و کاری مافیایی و وڵات ھەڕاج کردنە یان نا؟! ئەگەر بێ ئاگان و شەریک نین و بێ دەسەڵاتن چێ ئێوەی لەو حکومەتە ھێشتوەتەوە پێتان وایە ینک ئەوەندە بێ دەسەڵاتە ناتوانێ سەحبتان بکات،یان ینک دیلی دەستی بەرژەوەندی شەخسی خۆتان کردوە".\nئەو ئەندامەى سەرکردایەتى یەکێتى لەبەشێکى ترى بابەتەکەیدا پرسیار لە سەرکردایەتى حزبەکەى دەکات کە دواى ساڵێک لە ئەنجامدانى کۆنگرەى چوار تێپەڕیوە چى کراوە و یەکێتى دراوەتە دەستى کێ و بەگوێرەى دروشمەکەى کۆنگرەى چوار یەکێتى نوێ کرایەوە؟\nدەشپرسێت "سەرۆکایەتێ یەکێتی لەکوێی ئەو ئەرکەن پێمان سپاردن ھەر لەسەرکردایەتی تا کۆمیتەیەک کێن ئەوان ئەرکی نوێ بونەوەیان پێسپاردون خۆیان خەریکی چین ؟!!!.


بەهادین گوڵەكانی بەهەشت رەنگ دەكات – Knwe.org\nسەرەکی » هەمەڕەنگ » بەهادین گوڵەكانی بەهەشت رەنگ دەكات\nبەهادین گوڵەكانی بەهەشت رەنگ دەكات\nهونەرمەندی كورد (بەهادین) پڕۆژەیەكی هونەریی بەناوی (ئەفسانەیەك لە گوڵەكان) لە ئەڵمانیا و پاشتریش لە چەند وڵاتێكی ئەوروپا و ئاسیا نمایش دەكات و لە پڕۆژەكەیدا، بە ڕەنگ و وشە و ئاواز، ڕەنگی گوڵ و دڕكەكانی بەهەشت دەكات و لە كارێكی هونەرییدا كۆیان دەكاتەوە.\nبەهادین سەبارەت بەم پڕۆژە نوێیەی و ستایلی كاركردنی دەڵێت» پڕۆژەكە پێكهاتووە لە چەند تابلۆیەكی ستایل تایبەتمەند، بە قەبارەی «٢٥٠سم بە ١١٠سم»ی تایبەتمەند. كۆمەڵێ لە تابلۆكانم باس لەو گوڵانە دەكات ڕەنگیان وەك دڕكی بەهەشتە .. بەشێ لەم تابلۆیانە لە (بینالیی ئاسیا بەنگلادیش) لە ١١-٨ لە گەلەریی (( Kunst@Work لە شاری مانهایم لە ئەڵمانیا بۆ یەكەمینجار نمایش دەكرێت.»\nسەبارەت بەبەشداری هونەرمەندی تر، لە پڕۆژەكەدا، بەهادین دەڵێت» بەدەر لە خۆم و كارە هونەرییەكانم ، لووسی گۆرانیبێژی پۆپی ئەڵمانی و ڕەخنەگری بەناوبانگی ئەڵمانی Dr. Benno Lehmann )لە زانكۆی هایدلبێرگ پێكەوە بەشدار دەبن لەم پڕۆژە و پێشانگە هونەرییەدا دەكەن.»\nلە كۆتاییشدا، ئەم هونەرمەندە كوردە، سەبارەت بە پێشانگەكەی وتی «ئەم پێشانگەیە بەشێكە لەنیوەی ئەو پڕۆژەیەی كە بڕیارە، ساڵی ٢٠١٩ بە چەند تابلۆیەكی تایبەتمەند، لە چەند وڵاتێكی وەك (عەمان، ئیسپانیا، فەڕەنسا، چین)نمایش بكرێت.\nیادی 17 ساڵەی دەكاتەوە\nهەفتەی نمایشی فیلمی سینەمایی لە كفری\nکلیپی «Believer» یەک ملیار بینەری هەبووە\nده‌رمانی ئه‌فسوناوی خه‌ڵه‌فان ده‌دۆزێته‌وه\nسكای نیوز زۆر كه‌س له دنیادا خه‌می پیریی بۆته خه‌مێكی ...


تائێستا ھیچ وەزارەتێکی سیادی لەکابینەی داھاتوی عیراق بۆ کورد یەکلانەبۆتەوەو پەرلەمانتارێکی یەکێتیش ئەو وەزارەتە سیادییە ئاشکرادەکات کە پێدەچێت بدرێت بەکوردو نوێترین کێشەی بەردەم ھەوڵەکانی عادل عەبدولمەھدی بۆ پێکھێنانی حکومەت ئاشکرادەکات.\nد.بێستون عادل پەرلەمانتاری یەکێتیی لەئەنجومەنی نوێنەران بەSNNی ڕاگەیاند، "وەکو ئیستیحقاقی ھەڵبژاردن، پۆستی جێگری سەرۆکی ئەنجومەنی وەزیرانی عیراق بەر کورد دەکەوێت، ئەگەر ئەو پۆستە بگێڕێتەوە، ھەروەھا وەرگرتنی یەکێک لەوەزارەتە سیادیەکان کە بریتین لەوەزارەتەکانی (دارایی، نەوت، پلاندانان، ناوخۆو بەرگری)، لەگەڵ دوو وەزارەتی خزمەتگوزاری دیکە".\nلەبارەی ئەوەی لەم کابینەیەی حکومەتی عیراق چ وەزارەتێکی سیادی بەکورد دەدرێت، پەرلەمانتارەی یەکێتیی وتی:"بەگوێرەی ئەو قسەو باسانەی دەکرێت، پێدەچێت لەکابینەی ئەمجارەی عیراق پۆستی وەزارەتی بەرگری عیراق بەکورد بدرێت".\nڕاشیگەیاند، "پێناچێت وەزارەتی نەوت و دارایی بەکورد بدرێت، چونکە دوو وەزارەتی سیادی پلە یەکن، وەزارەتی پلاندانانیش سودی بۆ کورد نییە، بۆیە ھەرچەندە سوننەکانیش داوایدەکەن، بەڵام پێدەچێت وەزارەتی بەرگری بەکورد بدرێت".\nد.بێستون ئاشکراشیکرد، "ئێستا عادل عەبدولمەھدی ڕوبەڕوی کێشەی فرە کوتلەیی لەنێو ھاوپەیمانێتیە شیعەکان بۆتەوە، کە ھەر کوتلەیەکیان لەناو ھاوپەیمانێتیەکان داوای پۆست دەکات، بۆیە داوایکردوە بۆ ھەر پۆستێک چوار ناوی ئاراستە بکەن".\n7 مانگ پێشتر - Oct 12 2018 3:28PM


- 9/7/2019 11:32:00 AM 8231 جار خوێندراوەتەوە\nخه‌ندان- هەڤاڵ محەمەد\nفەلەکناس ئۆجا، پەرلەمانتاری پارتی دیموکراتی گەلان (هەدەپە) لە پەرلەمانی تورکیا لە چاوپێکەوتنێکدا لەگەڵ خەندان باس لە دۆخی باکوری کوردستان و پەیوەندی پارتەکەی لەگەڵ لایەنە سیاسیەکانی باشوری کوردستان و پڕۆسەی ئاشتی دەکات لە تورکیا.\nفەلەکناس ئوجا لەدایکبوی ١٧ی ئەیلولی ١٩٧٦ەو کەسایەتی سیاسیی کوردی ئێزیدییە و ئەندام پەرلەمانی ئەوروپا بوە، ئەو نوێنەرایەتی ئەڵمانیای کردوە لە ماوەی ساڵانی ١٩٩٩ تاوەکو ٢٠٠٩، ئێستاش پەرلەمانتاری هەدەپەیە لە پەرلەمانی تورکیا.\nفەلەکناس ئوجا لە دو رۆژی رابردودا سەرۆکایەتی شاندێکی ژنانی کرد بۆ هەرێمی کوردستان و لەگەڵ رێواز فایەق، سەرۆکی پەرلەمانی کوردستان و ژنانی دیکەی لایەنە سیاسیەکان کۆبونەوە.\nخه‌ندان: سه‌ره‌تا با له‌و پرسیاره‌وه ده‌ستپێبكه‌ین ئامانج له‌سه‌ردانه‌كه‌ی ئێوه بۆ باشوری كوردستان چی بو؟\nفەلەکناس ئوجا: وه‌ك ژنانی باكوری كوردستان شاندێکمان هاتوە بۆ باشوری كوردستان بۆ پیرۆزباییکردن له سه‌رۆكی په‌رله‌مانی كوردستان و له هه‌ولێر و سلێمانی له‌گه‌ڵ رێکخستنی ژنانی حزبه سیاسیه‌كان كوبوینه‌وه، ئامانجی یه‌كه‌می ئێمه یه‌كگرتنه‌وه‌ی ژنانی كوردستانه، وه‌كو ژنانی كورد ئێمه ده‌توانین چی پێكه‌وه بكه‌ین لەوبارەیەوە وتوێژمان كرد، له سه‌ر ئه‌وه قسه‌مان كرد كه ژنانی کورد پێویستیان به یه‌كێتی خه‌باتی هاوبەش هه‌یه.\nوه‌كو ده‌زانن پارچه‌كانی كوردستان له ژێر داگیركاریدایه و بۆ ئه‌وه‌ی یه‌كێتی گه‌لی كورد پێش بكه‌وێت پێویستی به خه‌بات و تێكوشانی پێكەوه‌یی هه‌یه، هه‌روه‌ها ئامانجێکی دیكه‌ی سه‌ردانەکەمان پرسی كامپی مه‌خموره، كه ئه‌مه 51 رۆژه له ژێر گه‌مارۆدایه و و خه‌ڵكی مه‌خمور ناتوانن له كامپه‌كی دەربچن.\nخه‌ندان: كۆبونه‌وه‌كانتان له‌گه‌ڵ لایه‌نه‌كانی باشوری كوردستان چۆن بو؟\nفەلەکناس ئوجا: ئه‌نجامی كۆبونه‌وه‌كانمان زۆر باش بو، به‌رپرسانی ژنانی حزبه سیاسیه‌كانیش له‌گه‌ڵ ئه‌وه‌بون كه پێویسته ژنانی پارچه‌كانی كوردستان به یەکگرتوی کاربکەن، هه‌روه‌ها هەموان بۆچونیان وابو بۆ پاراستنی ده‌ستكه‌وته‌كانی كورد یه‌كگرتنی ئێمه پێویسته، هه‌مویان وتیان کە ئاماده‌ن بۆ دروستكردنی كۆنگره‌ی یه‌كگرتنه‌وه‌ی ژنانی هه‌ر چوار پارچه‌ی كوردستان.\nخه‌ندان: په‌یوه‌ندی هه‌ده‌په له‌گه‌ڵ پارته‌كانی باشوری كوردستان چۆنه؟\nفەلەکناس ئوجا: وه‌كو هه‌ده‌په پەیوەندیمان له‌گه‌ڵ هه‌مو پارته‌كانی كوردستان هه‌یه، له داهاتودا شاندیكی پارته كوردستانیه‌كانی باكوری کوردستان سه‌ردانی هه‌رێمی كوردستان ده‌كه‌ن و له‌گه‌ڵ حكومه‌تی هه‌رێم و پارتە سیاسیەکانی هەرێمی کوردستان كۆدەبنه‌وه.\nخه‌ندان: په‌یوه‌ندی هه‌ده‌په له‌گه‌ڵ پارتی دیموکراتی کوردستان چۆنه؟ به‌تایبه‌ت دوای ئه‌وه‌ی نێچیرڤان بارزانی، بو به سه‌رۆكی هه‌رێمی كوردستان، ئایا پێتان وایه ناوبراو رۆڵی ده‌بێت له ده‌ستپێكردنه‌وه‌ی پڕۆسه‌ی ئاشتی؟\nفەلەکناس ئوجا: وه‌كو هه‌ده‌پە پەیوەندیەکانمان له‌گه‌ڵ هه‌مو پارته كوردستانیه‌كان باشه، وه‌كو ئێوه دەزانن پەروین بوڵدان، هاوسه‌رۆكی هه‌ده‌پە پێشتر هاتوەتە هەرێمی کوردستان و لەگەڵ نێچیرڤان بارزانی كۆبوەتەوه، ئێمە ده‌مانه‌وێت پەیوه‌ندیه‌كانمان له‌گه‌ڵ هه‌مو حزبه‌كان پته‌وبێت، بۆ ئه‌وه‌ش خه‌باتمان به‌رده‌وامه.\nخه‌ندان: با بچینه سه‌ر دۆخی باكوری كوردستان، ئێستا له چه‌ند پارێزگایه‌ك قه‌یوم له جێگه‌ی سه‌رۆك شاره‌وانییه هه‌ڵبژێردراوه‌كان دانراون، ئێوه له‌وباره‌یه‌وه چی ده‌ڵێن؟\nفەلەکناس ئوجا: له‌مدواییانەدا ده‌وڵه‌تی توركیا قەیومی لە جێگەی سەرۆک شاروانیه گه‌وره‌كانی ئامه‌د، مێردین و وان دانا، ئەوە 20 رۆژه به‌رخودانێكی گه‌وره هه‌یه، له ئامه‌د، مێردین و وان په‌رله‌مانتارانمان و سه‌رۆك شاره‌وانییه‌كانمان و خه‌ڵكی خۆمان پێكه‌وه ئه‌و به‌رخودانه ده‌كه‌ن، وه‌كو هه‌ده‌پە ئێمه ده‌ڵێین ئه‌گه‌ر هه‌ڵبژاردن دیموكراتی بێت، ده‌بێت رێز له ئیراده‌ی خه‌ڵك بگیردرێت. بەڵام ئاكه‌په و مه‌هه‌په رێککەوتون له دژی ده‌ستكه‌وته‌كانی گه‌لی كورد دوه‌ستنه‌وه و دەیانەوێت ئیراده‌ی گه‌لی كورد له ناوببەن، به‌ڵام ئێمه به‌رده‌وام دبین له به‌رخۆدان و تێكۆشانی خۆمان.\nخه‌ندان: تاكه‌ی قه‌یومه‌كان له باكوری كوردستان به‌رده‌وام ده‌بن له سه‌رۆكایه‌تیكردنی شاره‌وانیه‌كان؟\nفەلەکناس ئوجا: ئه‌وه روننیه، چونكه حكومه‌تی توركیا ده‌توانێت قه‌یومه‌كان فراوانتر بكات، به‌ڵام ده‌بێت خه‌ڵك و دیموكراتخوازەکان بێده‌نگ نه‌بن، به‌ڵكو ده‌بێت تێكۆشانیان گه‌ورتر بكه‌ن، بۆ دیموكراتیكردنی توركیا پێویستیمان به یه‌كێتی و یه‌كگرتنه‌وه‌مان هه‌یه، هه‌مو حیزب و دیموکراتخوازەکان و رۆشنبیران ده‌بێت هه‌مو كه‌س له به‌رامبه‌ر قه‌یوم ده‌نگ به‌رز بكاتەوەو بێده‌نگ نه‌بن. ئه‌مڕۆ كێشه له ئامه‌د و وان و مێردین هه‌یه، به‌یانی له ئه‌نقه‌ره و ئیستانبوڵ و ئه‌ده‌نه و ئه‌نتاڵیاش قه‌یوم دادەنرێت.\nخه‌ندان: له ماوه‌ی رابردودا حكومه‌تی ئه‌نقه‌ره ده‌رگای ئیمڕاڵی كرده‌وه سه‌ردانی به‌ڕێز عه‌بدوڵا ئۆجه‌لان كرا، هیچ هیوایه‌ك هه‌یه پڕۆسه‌ی ئاشتی ده‌ستپێبكاته‌وه؟\nفەلەکناس ئوجا: ئۆجه‌لان له چاوپێكه‌وتنەکەیدا وتی ئه‌گه‌ر ده‌وڵه‌تی توركیا ئاماده‌بێت ده‌توانم له ماوه‌ی یه‌ك هه‌فته‌دا كێشه‌كان چاره‌سه‌ر بكه‌م، بەڵام تورکیا له به‌رامبه‌ردا حكومه‌تی قه‌یومی هێنا بۆ سه‌رۆک شاره‌وانییه‌كان، ده‌وڵه‌ت به‌رده‌وامه له گۆشه‌گیری بۆ سه‌ر به‌رێز ئۆجه‌لان، بۆیه ئێمه ناتوانین له ئێستادا باسی پڕۆسه‌ی ئاشتی بكه‌ین.\nخه‌ندان: وه‌كو هه‌ده‌په چی مه‌سجێكتان له په‌یامه‌كه‌ی ئۆجه‌لان خوێنده‌وه، كه به‌م دواییانه له رێگه‌ی پارێزه‌ره‌كانیه‌وه بڵاویكرده‌وه؟\nفەلەکناس ئوجا: په‌یامی ئۆجه‌لان زۆر گرنگ ده‌بینین و ده‌توانێت كێشه‌كان چاره‌سه‌ر بكات، بۆیه ده‌بێت گۆشه‌گیری سه‌ر ئیمڕاڵی هه‌ڵبگیردرێت، ئه‌وكات ئێمه بۆ دیموكراتیزه‌كردنی توركیا ئاماده‌ین، پڕۆسه‌ی ئاشتی ته‌نها به موخاته‌به‌كه‌ی ده‌كرێت ئه‌ویش به‌رێز ئۆجه‌لانه ئیمڕاڵیه، تاكه رێگای پڕۆسه‌ی ئاشتی ئۆجه‌لانە، به‌ڵام وه‌كو هه‌ده‌پە ئێمه ئاماده‌ین بۆ چاره‌سه‌ركردنی كێشه‌ی كورد به ئاشتی.\n#باکوری کوردستان #تورکیا #هەڵبژاردنی شارەوانییەکانی تورکیا #هەدەپە #هه‌رێمی كوردستان #ئه‌وروپا #ئه‌ڵمانیا #ئۆجەلان


دز نە شۆینەمای خۆی ون دەکات و نە لەبیر، نفرەت لەم کوردایەتیە کە دەیخەنە سەرزاری بۆگەنیان ، بەراستی بێ ناموسی و گەوادی سیاسیە کورد سێخۆڕی بۆ دۆژمنانی خۆی بکات لە پێناوی بەرژەوەندی سەروەری خۆی و بنەماڵەکەی ، ئیدی هەرلایەنێ بێت کە دەستی بە خوێنی ئاڵی ئەم رۆڵانەی گەل هەڵژەنیبێ ، تف لە کەرامەت و خوی دڕندەییتان،هیوادارم دەستی حەق و هێزی لەبننەهاتوی گەل بکەرانی ئەم کردەوە تیرۆریستیە بە سزای خۆی بگەێینێ،بەراستی دۆخی شڵەژاوی باشور گەییشتوە ترۆپی نایاسایی و بێ ئابڕویی و بێ پرنسیپی،مرۆڤەکان هیچ من ...\nئیحسان نەقشبەندی: شەرمەزاری قاپی گەل\nتکایە میداڵیای نیشتمانی بێ دراسە وخەسارناسیی لە ئێستاورابوردوودا ئاوێزەی گەردنی کەس مەکەن.عەتف وسۆزی پەیوەندیی نێوان دوولایەن نابێتە محەکی هەڵسەنگاندن. بە دەیان هونەرمەندی دیکە هەبوون وهەن.بەڵام هیچ یەکیان لە چەندەمین جاری هەڵەکانی ناسررەزازی تیووەنەگلاون.پێشترینیان لە هەمبەر چەند وشەیەک بەرابەر بە بنەماڵەی...\nئیحسان نەقشبەندی: ڕاوبۆچوونی (حسەین دۆلارپەنا) لە ئارشیڤی رۆژنامەی گۆڵان\nچیرۆکی رۆستەم و زۆراب، یان زوڕنا و دهۆڵکوتانی * حسەین دۆلار پەنا * سەڕۆکی بەناو پارتی ئازادی کوردستان !دەک داڕزیت ناپیاو بۆ ئەو هەموو دەسماڵ کێشانەت و بۆ ئەو هەموو ماستاوکردن و خۆ بە نزمزانینەت ! دۆلار ئەوە دەهێنێت کە هێندە سۆجدەی بۆ بەریت و پۆزەت لە زەوی بدەیت ئەی بە حەق ...\nئیحسان نەقشبەندی: چۆنیەتی سەردانەکەی بۆ ئیمارات\nسەردانەکەی بۆ ئیمارات، وەک دوو تاقەسوار٭ باوک و کۆڕ٭ کلتوری عەشیرەتی و گەندەڵی خێڵەکیە نەک ئەزموونگرایی.خاتونی ناسیاسی خۆا خەجاڵەتی ئاسانە باری و قاپی گەلی مەزڵوم و ستەمدیدەی باشوری کوردستانت بکات، بۆ ڕشانەوە و شرۆڤەکاریت لە سەر ئەزموونی سەرۆک و بەرۆکی حکومەتی هەرێم ٫ غەزەب پێمناڵێت کام سیستمی ئیداری...\nئەم 5 پاڵێوراوە کوردە بۆ چ مەبەستێ و چ دەسکەوتێکی نیشتیمانی و نەتەوەیی لە لایەن حیزبەکانەوە کاندید کراون بۆ پۆستی سەرۆک کۆماری عراق ، بە قسەی خۆی لە پێغەمبەرەوە، تا ،کۆنەوەزیری دز وەلانراو ، و حاکمی دادپەروەری خۆشناو :1 - خزمەت بە گەل و نیشتیمان و دیاری کردنی دیمۆگرافی فیدراڵی هەرێم و رزگارکردنی...\nئیحسان نەقشبەندی: ئامێری دەنگدان بۆ هەڵبژاردنی ڕاستەقینەی دەنگی گەل یان\nئامێری کەباب بۆ تێرکردنی ئارەزواتی شەیتانی و بێ یاسایی و بەردەوامی تاڵانی سامانی وڵات ؟بۆ خەڵکی رێزمەند و سەرجەم حیزبەکانی باشوری کوردستان :بە پێداگری لە سەربنەماکانی دیمۆکراسی و ڕێسای پرۆسەی بەرێوەبردنی هەڵبژاردنی نێودەوڵەتی پێویستە حەڵک و حیزبەکانی باشور داوا لەحکومەتی ناوەند و کۆمیتەی باڵای هەڵبژاردنەکانی...\nئیحسان نەقشبەندی: ئەم ئاڵایە لە لایەن خۆدی سەرانی پارتیەوە رێز لێی گیراوە\nهێندە خۆشباوەڕ مەبن و حیسابولفەرح بۆ شتی نامەعقول وناممکین مەکەن ، راستە ئاڵا سیمبول و پێناسەی نەتەوەیی و نیشتیمانی و هەوییەتی مێژوویی و فەرهەنگی و جغرافیای هەروڵاتێکە ،بەڵام بۆ ئەم ئاڵایە لە لایەن خۆدی سەرانی پارتیەوە رێز لێی گیراوە ؟ئاڵاێی کە وەک پەڕۆێکی سوور و سپی و سەوز کرایە بەیداخی پەڵکێش...


چارەنووسی "جنێو" - (بەبۆنەی کاردانەوە سیاسی‌و کەلتورییەکانی ئەم چەند ڕۆژەی کوردستانەوە)\nجنێو، کردارە. کردارێکی زمانی. کردارێکە خۆی لەبنەڕەتدا شاردنەوەی کردارێکی ترە(کە لەدوا ئەگەردا کوشتنە)، بەڵام ئەمڕۆ و بگرە دەمێکیشە وەک کردارێکی کرچ و ڕاستەوخۆ سەیردەکرێت کە جۆرێکی ڕاستەوخۆیە لە توندوتیژی. زۆرجاریش کردارێکی هێند شاراوە نیە و مرۆڤەکان لەپشت پەردەی ڕەمزییەوە بەرامبەر یەکتری بەکاریدەهێنن، بەڵام مادام کەلتور خۆی پانتایی واخۆدەرخستن و نمایشە ناچارییەکانە، ئەوا دەبێت جنێوەکان دزەنەکاتە ناو پانتاییە ڕەمزی و کەلتورییەکە. هەموومان دەزانین جنێودان هەیە، بەڵام وا خۆمان دەردەخەین شیاوی بەکارهێنان نیە. زۆرێکمان تێزەکەی فرۆیدمان بیستووە کە دەڵێت: ئەوەی یەکەم بەردی بناغەی شارستانیەتی دانا، هەر ئەو کەسە بوو کە یەکەم جنێوی دا. لە سادەترین لێکدانەوەدا، ئەم قسەیە واتە: قسە دەکرێتە بەدیلی کوشتن. لەجیاتیی ئەوەی بەشێوەیەکی فیزیکی بتسڕمەوە و چەشنی مرۆڤەکانی پێش شارستانیەت سەرت هەڵکەنم، ئەوا کوشتنەکەت دەخەمە نێو ڕستەیەکەوە. ڕستەکە خۆی کردارێکی بڵندبووەوەی کوشتنە. جۆرێک لە گۆڕینی ئاراستەی وزە دەروونییەکەیە، و دواجار کوشتنێکی سیمبوڵییە. گەر جنێو نەبووایە، نەدەکرا شارستانیەت بەم فۆرمەی ئێستا بنیاتبنرێت و مرۆڤەکان زیادیاننەدەکرد و زمانیش ڕەنگە بەم جۆرەی ئێستا گەشەی نەکردایە(لە ئاستی پێچاوپێچی تردا، زۆر دیاردە و کایەی تری مرۆیی هەمان پێگەی جنێویان هەیە و بۆ سازکردنی شارستانیەت جێی بایەخن). دیارە خاڵە ئاڵۆزەکە لێرەدایە کە جنێو هەروا بەشێوەیەکی میکانیکی جێگرەوەی کرداری سڕینەوە نیە، بەڵکو بەهۆی دووبارەبوونەوەی بەردەوامیەوە لەنێو شارستانیەت و کەلتورەکاندا گۆڕاوە بۆ تارمایی کوشتن، یان درووستتر بیڵێین: میتافۆری کوشتن. هەر میتافۆرێک جێگرەوەی وشەیەکی ترە، کردارێکی ترە، کوشتنێکی تر. هەر جنێوێک، کوشتنێکی لەدەستچووە، بەڵام لەدەستچوونەکە بەر لەوەی لەدەستبچێت، لەدەستچووە. شتێکە چەشنی ئۆبێکتی بچوکی a لە دەروونشیکاریی لاکاندا. ڕەنگە لەبەر ئەمەش بێت جنێوەکان هەرگیز پڕاوپڕ ناتوانن قەرەبووی کوشتنەکان بکەنەوە و بونیادی دووبارەبوونەوە و هەزاربارەبوونەوەیان لە هەناوی خۆیاندا هەڵگرتووە. جنێو هێنانی پاڵنەری مەرگە بۆ ناو کەلتور، کەلتور چیدی کوشتنە بایۆلۆژی و جەستەییەکان دەگۆڕێت بۆ نەفی و کوشتنی ڕەمزی.\nئاشکرایە لەڕووی ڕیشەناسییشەوە جنێودان(swearing) لە هەمان کاتدا بە واتای "سوێندخواردن" دێت و ڕەهەندێکی پیرۆزی هەیە. ئەمەش بەر لە هەر شت، سەرتاپای ڕووبەری زمان دەگرێتەوە کە هەر وشەیەک دەشێت هەڵگری پێچەوانەکەی خۆی بێت چونکە شاهەستە چەپێنراوەکانی مرۆڤ بریتییە لە کینەڤین(کینە + ئەڤین) لە یەک کاتدا. وزە دەروونییەکەی مرۆڤ و کۆی شارستانیەتیش لە هەر ساتێکدا دەتوانن بەئاسانی وەرگەڕێنە سەر کینە یاخود ئەڤین. وزەی دەروونی دەبێت لەو دوو هەستەدا بخرێتەگەڕ، ئیدی ئەوە ئیشی کەلتورەکانە چۆنی دابەشدەکەن. داهێنانی ئەو هەمووە سانسۆر و عورفە مرۆییە وایکردووە تەنیا لە هەندێک شوێنی زەقدا جیاکارییەکە دەرکەون، گەرنا سنورێکی ئەوتۆ لەنێوانیاندا نیە. ئەوەی نەتوانین بیکەینە بەشێک لە خۆمان و لە قودسیەتەکەیدا بتوێینەوە، ئەوا نەفیی‌دەکەین و لەڕێگەی جنێوێکەوە دەریدەکەینە دەرەوە. گەرچی جنێو دیاردەیەکی گەردوونییە، بەڵام دابەشکردنی ئابوریی دەروونیی کەلتوری کوردی، دابەشکردنێکی ناتەندرووستە. تۆڕە بەناو کۆمەڵایەتییەکان، کە ئێستا نوێنەری پانتایی کۆمەڵایەتیین، شایەتی ئەوەن. سیاسەتیش لە فۆرمە حیزبییە خێڵەکییەکەیدا، ئەم جنێوسازییە بەرهەمدێنێتەوە و گوژمی کوشتنەکان بەسەر زماندا دابەشدەکاتەوە- ئیدی لە کوشتنی سیاسییەوە تا کوشتنی کەلتوری و هتد. جنێو دیاردەیەکی جەوهەری نیە کە هەمیشە بۆ یەک مەبەست بێت و یەک ناوەڕۆکی دەرەمێژوویی نەگۆڕی هەبێت، بەڵکو بڕەکەی کەم‌وزیاد دەبێت و ئەرکەکانیشی لە گۆڕاندان. ئەوەی ناگۆڕێت بنک و بونیادە مێژووییەکەیەتی کە دەبێت کەلتورێک توانای خۆتێپەڕاندنی هەبێت و جنێو بخاتەوە شوێنە پەراوێزییەکەی خۆی. ئێستا کە دەوترێت خەڵک نائومێد و ماندووە، جنێو شتێک لە ڕەوایەتیی هەیە، بەڵام ئەوەی ناگۆڕێت ئەو زیادەجنێوەیە کە سبەی و دووسبەی هەر بەردەوامدەبێت و بەسەر دۆخی تردا خاڵیدەکرێتەوە. ئەوەی پەیوەندیی بە کایەی ڕۆشنبیرییەوە هەیە ئەوەیە کە دەتوانین بڵێین: لە هەر کۆمەڵگایەکدا هەژاریی تیۆری هەبوو ئەوا هەژاریی زمانیش بوونی دەبێت- لەوێشەوە هەژاریی جنێودان. زمانی زبر شتێک نیە بەتەواوی بکرێتەدەرەوەی شارستانیەت، بەڵام دەکرێت گوژم و تراوماکانی دابەشکرێت و لاوازبکرێت و لە بەشەخسیکردن داماڵرێت. جنێو خۆی شتێک نیە بە کەم وەرگیرێت، چونکە جار هەیە گوزارشت لە بنبەستێکی مێژوویی دەستەجەمعی دەکات، تەعبیر لە پەنگخواردنەوەیەکی کەلتوری و زەینی دەکات کە لە سەرچاوەوە حەلنەکراوە. ئەم زەبروزەنگە زمانییە و ئەم فیچقەکردنەی جنێو، شتێک نیە لە ساتێکی دیاریکراودا کورتکرێتەوە و ببەسترێت بە یەک هۆکار و یەک قۆناغەوە. شارستانیەت چەندین قۆناغ و فۆرمی کۆمەڵایەتی و سیاسیی بەڕێکردووە، بەڵام بەکارهێنانی زمان و مامەڵەی شارستانی بە زمانەوە شتێکە نەگۆڕ دەردەکەوێت. ئەمڕۆ لەناو ئەو قۆناغەی شارستانیەتداین کە پتر لە بەربەریەتەوە نزیکە و سەرمایە و ئەبستراکتبوونەوەی پەیوەندییە مرۆییەکانی لەگەڵ خۆیدا هەڵگرتووە، بەڵام هێشتاش پەیوەندیی زمان و شارستانیەت شتێکی کۆنکرێتی و بەرجەستەیە و زمان ئەو میراتە دێرینەی شارستانیەتە کە دەکەوێتە پێش و پاشی سەرمایەشەوە. شتێکی ساویلکانەیە گەر پێمانوابێت لەگەڵ کەمبوونەوەی گرفتە ئابورییەکانی مرۆڤدا، زبریی ناو زمان کەمدەبێتەوە و چەندین ئەزموونی بچوک و گەورەش دەریدەخەن کە مرۆڤ هیچ فۆرمێکی جێگر لە ژیان شکنابات کە زمان بەتەواوی هێوربێتەوە و لە سڕینەوە پاککرێتەوە. زمان و دیاردە تیژەکانی ناوی، بارێکی ناچاریین بەسەر مرۆڤەوە و بە تۆزێک ئاگاداربوون لە هزری سەدەی بیستیش تێدەگەین زمان لەوە ئاڵۆزترە کورتکرێتەوە بۆ ئامرازی پەیوەندی و ئاڵوگۆڕ. زمان، تۆڕێکی وجودییە کە بەسەر ئابورییە دەروونییە فەردی و دەستەجەمعییەکانماندا هەڵخراوە.\nلە مشتومڕە حیزبی و سیاسییەکانی نیو سەدەی ڕابردووی کورددا شێوازی پەلامار و جنێوەکان زۆر بەرایی و ڕاستەوخۆ و بێ‌میدیۆمن. ئەوەی لەو نێوانەدا ونە، حزووری قورسی شارستانیەتە(ئەویش بەتایبەت بەو مانا ئاڵۆزەی کە تۆتالیتاریزمێکی ڕێکخراویشی نەبووە لە چەشنی ئەوانەی خۆرئاوا کە ئەزموونکردن و هاوکات بنبەستی ڕەهای شارستانیەتیش بوون). تیۆر خۆی بەشێکی شارستانیەتە. تیۆر وەک پێگەی ئۆنتۆلۆژی شتێکی پیرۆز نیە، بەڵکو لانیکەم پاڵاوتنی بەدەویەتە. دواخستن و پارچەکردن و شاردنەوەیەتی. زمان بۆ ئەوەی شارستانی بکرێتەوە، سەرەتا بەشێوەیەکی ئامرازی کاری پێ دەکرێت. لەڕاستیدا لەپاش ڕاپەڕینەوە، و بەتایبەت لە ٢٠ ساڵی ڕابردوودا وردەوردە کاری گرنگ بە زمانی کوردی کراوە، هەم لەڕووی پەروەردەوفێرکردنەوە و هەمیش لەڕووی چاپی کتێب و میدیا و کایەکانی ترەوە. بەڵام ئەوەی حەلنەبووە، پێگەی "جنێو"ـە لەنێوان مرۆڤی کورد و کایەکانی ژیانیدا. لەنێوان خۆی و ئەویتردا، لەنێوان خۆی و مێژووەکەیدا. سیاسەت کە زوو دەبێتە جێی لاساییکردنەوەی خەڵک، لە فۆرمە حیزبییە کوردییەکەیدا، مامەڵەیەکی بە زمانەوە کردووە کە کەلتورەکە خۆیشی هەروا مامەڵەی پێوە کردووە. ئەویش بارگاویکردنی زمان بە ڕەهەندی شەرەفپەرستی و تۆمەتتاشی و بەهاکانی پیاوێتی. لەم ڕووەوە حیزب و ئۆپۆزسیۆن کێبڕکێیانکردووە لەوەی کامیان باشتر دەتوانن دیکتە و دەمەلاسکێی کەلتورەکە بکەنەوە. کەلتوری کوردی، نیگایەکی بەسەر خۆیەوە درووستکردووە کە فشاری گەورە لەسەر مرۆڤەکانی ناوی دادەنێت و لە هەر وێستگەیەکی لاوازیدا هێجگار شەرمەزار ببن و تووشی کاردانەوەی شێتانە بن. هەر کەلتورێک نیگای هێند فشارهێنی لەسەر مرۆڤەکانی دانا، ئەوا مرۆڤەکانیشی دایم لە پەرچەکرداری شێتانە و تونددا دەبن، چونکە ژیانکردن لەناو کەلتوردا خۆی قەرزێکە. تا دەستکاریی ئەم نیگایە نەکرێت، ئەوا پەرچەکردارەکان هەمیشە توند و شێتانەن و کارەکتەرەکان لە تەریقبوونەوەیەکی گەورەدان. لە بەرکەوتنە حیزبییەکاندا، ئەم پەرچەکردارە بۆ ئەویتری نەیار نیە، بەڵکو تەریقبوونەوەیەکی قووڵە لەبەردەم نیگای کەلتورەکە و مێژووەکەدا. بۆیە چارەنووسی جنێو، بەدەر لە هەموو کێشەکانی تر، بەستراوەتەوە بەم نیگا کەلتورییەوە. فشاری ئەم نیگایە ستەمێکە مرۆڤەکان دەرهەق بە خۆیان دەیکەن. زمان دەکەنە قوربانی، بەڵام بەر لەوە ئەوە ئێمەین بووینەتە قوربانیی زمان. «ئێرنیستۆ لاکلاو وتبووی ستالینیزم دیاردەیەکی زمانەوانی بوو، بەڵام لەڕاستییدا ئەوە زمانە کە دیاردەیەکی ستالینییە». زمان خۆی توند و کوشندەیە، چونکە هەر وشەیەک جیا لە نیگار و ڕێنوسەکەی، بارگاوییە بە دیوێکی دەروونی. هەر وشەیەک، بارستەیەکە لە جێکەوتی سایکۆلۆژی.\nئەوەی جێی خۆشبەختییە ئەوەیە کە لۆژیکێک لەسەرووی تاکەتاکەی مرۆڤەکانەوە کاردەکات و مێژوو لە چنگی شەخسییانەی وان دەردێنێت و تۆماریدەکات. ئەم لۆژیکە سەروو-فەردییە، دیسان کەس نیە جگە لە نیگای مرۆڤەکان خۆیان بەسەر خۆیانەوە. بۆیە بەشێک لە مێژوو بەدەستی خۆمانەوەیە و بەشێکیشی هەمیشە لە دەرەوەی ویستی ئێمەوە دەگوزەرێت و دەبێتە بەشێک لە مێژووی گشتی: لەو بەشەی کە بەدەستی ئێمەوەیە، دەتوانین پێکەوە زمان لە دیوە بەربەرییەکەی سوکترکەینەوە. لێرەشەوە، "چێژی کوشتن" دەدۆڕێنین، بەڵام زەمینەی کۆمەڵگایەکی مەدەنی دەڕەخسێت و بەشێک لە دیاردەی جنێو لە فۆرمی داهێنەرانەی تردا دەگەڕێتەوە.\n . وەرگیراو لە دەقێکی سلاڤۆی ژیژەکەوە


کاک نەوشیروان و دۆسیەی نەوت..لە پێناو ڕاستی\nبەندە بەو پێیەی پێش ئەوەی ببمە ئەندام پەرلەمان ڕێکخەری ژوری لێکۆڵینەوەی ئابوری بوم، کە بومە پەرلەمانتاریش لەو لیژنانەی پەرلەماندا بوم کە پەیوەندیان بە نەوت و پارەوە ھەبوو.. بۆیە لە نزیکەوە ئاگاداری زۆر وردەکاریم کە پەیوەندی بە باوەڕ و بڕیاری کاک نەوشیروان بو بۆ دۆسیەی نەوت، بە ئەرکی خۆم دەزانم ئەم ڕاستیانە بنووسم بۆ ئەوەی لە دۆسیەی نەوت و سیاسەتی نەوتدا غەدر لە کاک نەوشیروان نەکرێت.\nکاک نەوشیروان دژی ئەوە نەبوو کە ھەرێمی کوردستان نەوت بەرھەمبھێنێت یان ژێرخانی نەوتی ھەبێت، بەڵام گرفتی لەگەڵ گەندەڵی و ناشەفافی و بەدامەزراوەیی نەکردنی کەرتی نەوت و گازدا ھەبوو...\nھاتنی ئاشتی ھەورامی\nئاشتی ھەورامی ھاتە لای کاک نەوشیروان؛ کاک قادری حاجی عەلیش لەوێ بوو، سێ کاتژمێر قسەی بۆ کردبون سەبارەت بەگرێبەستە نەوتییەکان لەگەڵ کۆمپانیاکانی نەوت و نەخشەی بلۆکە نەوتی و گازییەکانی پیشان دابون. دواتر من لەگەڵ ھەردوو ڕەوانشاد دانیشتم. کاک نەوشیروان زیاتر گوێی گرتبوو، کاک قادریش ھەندێک پرسیاری لە ئاشتی ھەروامی کردبوو، وەڵامی وەرنەگرتبوو لەوانە، پارەی شیرینی نەوت چۆن بەشکرا؟ چۆن کۆمپانیا خزمەتگوزاری و ئەمنیەکانی نەوت پارە وەردەگرن؟ ئاشتی ھەورامی ناڕاستەوخۆ وتبووی: لای من نیەو لای خەڵکی ترە..\nبۆ گرێبەستی ٥٠ ساڵەی تورکیا، نە گرێبەستی پیشاندابون و نە وردەکاری وتبوو، نەگرێبەستەکەی پێبوو؛ تەنیا ئەوە نەبێت باسی لەوە کردبو کە لە بری بۆریبۆیان و تێپەڕبوونی نەوت وەک تاریفەی گومرگی بڕێک پارە دەدەن، ئەمەش نھێنی نیەو پارساڵ ٤٩٤ ملیۆن دراوە!\nدوای لەشداری کردن لە حکومەت لە ٢٠١٤\nوەک لەسەرەوە ئاماژەم پێدا کاک نەوشیروان دژی دەرھێنانی نەوت نەبوو، دژی ئەو ھەموو گەندەڵی و ناشەفافیەتە بوو کە لە دۆسیەی نەوتدا ھەبو. بەتایبەت ئەو کات کە باسی شیرینی نەوت و ٥ ملیار دۆلارەکە زۆر دەکرا، بەڵام دیار نەبوو چی لێھاتوە، لە بانکی HSBC و دواتر خرایە بانکی کوردستان و دیارنەبوو چی لێھاتوەو چۆن بەشکراوە...\nکاک نەوشیروان ھێندە ناڕازی بوو لە سیاسەتی نەوت، بە وەزیری دارایی وتبوو: نابێت واژو لەسەر کۆنووسی کۆبونەوەکانی ئەنجومەنی ھەرێمیی نەوت و گاز بکەیت و نەیکرد..\nسەرۆکی حکومەتی پێشو زۆر مەبەستی بوو وەزیری دارایی کە نوێنەرایەتیی گۆڕان دەکات، واژوو لەسەر کۆنوسی ئەنجومەنیەکە بکات...\nئەوەبوو بە ڕەزامەندی گۆڕان، وەزیری دارایی نوسراوێکی کرد، ئامادەیی دەربڕی بۆ واژووکردنی کۆنووسەکان بەم مەرجانە.\nیەک: ھەبوونی زانیاری لەبارەی گرێبەستی نەوتی.\nدوو: ئاگادار بون لە چۆنیەتیی فرۆشتنی نەوت و داھاتی نەوت و خەرجی و ھەموو ژمارە حسابیەکان.\nسەرتا سەرۆکی حکومەت ڕازی بوو، بوو بە بڕیارێک لە بڕیارەکانی ئەنجومەنی ھەرێمی نەوت و گاز، ئەوە جێگیر کرا زانیاری بدرێتە ھەموو ئەندامان. بەڵام دواتر بڕیارەکە جێبەجێ نەکرا، کاک نەوشیروانیش ڕازی نەبوو واژوو لەسەر ھیچ کۆنووسێک بکرێت..\nئاشتی ھەورامی و سەرۆکی حکومەت، دەیانوت: پارەی نەوت دەچێتە ھالک بانکی تورکیاوە و لەوێوە دەگەڕێتەوە کوردستان. پاش پێداگیری گۆڕان، بڕیاردرا ژمارە حسابێک بۆ حکومەت و وەزارەتی دارایی لە ھالک بانک بکرێتەوە. دوای ئەوەی وەزیری دارایی چوە تورکیا، دەرکەوتبوو حسابەکەی حکومەتی ھەرێم ھیچ بڕە پارەیەکی تێدا نیە... کاک نەوشیروان بەمە زۆر نیگەران بوو! ھیچ کارێک بەم ژمارە حسابە نەکرا، پارەکان ھەر دەگەڕایەوە بانکی کوردستانی ئەھلی و ھەر لەوێش دۆلارەکەی دەگۆڕدرایەوە بە دینار. ئێستا یەک شت گۆڕاوە لە بری بانکی کوردستان، ئاڕ تی بانکی ئەھلی ئەم کارە دەکات...\nمن باش دڵنیام، جگە لە د.ئاشتی و سەرۆکی حکومەتی پێشوو، تاوکو ئێستا کەس ڕێککەوتنی ٥٠ ساڵی نەخوێندوەتەوەو لای نیە، ئەوەی ھەیە بۆیان باسکراوە بڕێک پارە دەدرێتە تورکیا لە بڕی تێپەڕبوونی نەوت، ئەی چی دیکە دیار نیە!!\nتەنانەت دۆسیەی نەوت ھێندە نھێنیە سەرۆکی حکومەت نەیدەھێشت کەس لە شێوازی فرۆشتن و نرخی داشکاندن بزانێت!!\nسەرەتای ٢٠١٥، کات بەیانیەو کۆمپانیای ڤیتۆڵ لە ماڵی سەرۆکی حکومەتن بۆ کڕینی نەوتی کوردستان، وەزیری دارایی ئەوکات دەڕوات بۆ ئەوەی ئاگاداری نرخ و شێوازی فرۆشتن بێت، بەڵام نێچیروان بارزانی بەوپەڕی ڕێزەوە بەڕێی دەکات و دەڵێت: دەمانەوێت بەتەنیا دانیشین و نامانەوێ کەس ئاگاداری ئەم وردەکاریە ببێت، تەنانەت جێگری سەرۆکی حکومەتیش لەوێ نەبوو..\nئەوان نەیاندەھێشت کەس ئاگاداری وردەکاریی مامەڵەی یەک گرێبەستی فرۆشتنەکە بێت، چ جای بێن وردەکاری گرێبەستی ٥٠ ساڵە بدەنە دەست کەس..\nئەگەر جێگری سەرۆکی حکومەت وردەکاری ئەم گرێبەستە دەزانێت، تەنیا بە ھاوسەرۆکان بڵێ بۆ ئەوەی نەڵێت ئاگادار نیم..\nئێستاش وەک ئەوکات، لە پێنچ ئەندامی ئەنجومەنی ھەرێمی نەوت و گاز، جێگری سەرۆکی حکومەت و وەزیری دارایی و کاروباری ئابوری و پلاندانان ھەیە! بەڵام لەم کابینەدا ئەم ئەنجومەنە ھەر کۆنەبوەتەوە و دڵنیام لە وردەکاریی فرۆشتنی نەوت و داشکاندنەکانی ئاگادارنین.. چ جای ڕێککەوتنی ٥٠ ساڵە لەگەڵ تورکیا..\nتێبینی: ئەو زەرفە گەورەی ئاشتی ھەورامی ھێنای بۆ کاک نەوشیروان، ساڵانەیەکی نەوت و غازو نەخشیەک بوو، لە گەڵ چەند کتێبێک کە دەرباری نەوت ھی فۆاد قاسم الڕمیر بوو بەدیاری بۆ کاک نەوشیروان ھاتبوو، دایبە من، ئێستا لای منەو یەکێ بۆ توێژینەوە ویستی لە خزمەتیدایە...\nکاک نەوشیروان و دۆسیەی نەوت..لە پێناو ڕاستی\nبۆ ئەوەی لە دۆسیەی نەوت و سیاسەتی نەوتدا غەدر لە کاک نەوشیروان نەکرێت\nبەرپرسان بۆ دەستکەوتنی پارەی قاچاخچێتی کۆتایی بە کشتوکاڵ و ئاژەڵداری دەھێنن!!\nلە میدیاش بڵێیت لە خەمی ژیانی خەڵکم\nکێ کێ بداتە دادگا ؟


پاش 10 ساڵ له‌چاوه‌ڕوانیی له‌سێداره‌دان، ده‌ركه‌وت كه بێتاوانه\nتەمموز 10\tبڵاوکراوەتەوە لەلایەن ئەحمەد محمد\nرۆژی دوشه‌ممه‌ی رابردوو له‌ویلایه‌تی ته‌كساسی ویلایه‌ته یه‌كگرتووه‌كانی ئه‌مه‌ریكا پیاوێك پاش به‌سه‌ربردنی زیاتر له‌ده‌یه‌یه‌ك زیندانی له‌چاوه‌ڕوانی جێبه‌جێكردنی سزای له‌سێداره‌دانیدا، له‌لایه‌ن ده‌سه‌ڵاتی داده‌ورییه‌وه بڕیاری بێتاوانی ده‌ركراو ئازادكرا. به‌وه‌ش بووه 54 هه‌مین كه‌س كه له‌ماوه‌ی چوار ده‌یه‌دا له‌و وڵاته له‌سزای له‌سێداره‌دان رزگاری بوبێت.\nسه‌رۆكی كۆریای باكور له‌به‌ر ئه‌م هۆكاره گه‌وره ئه‌ندازیاره‌كه‌ی كوشت\nبه‌هۆی ئه‌وه‌ی دیزاینه‌كانی به‌دڵ نه‌بوو، كیم جۆنگ ئۆن سه‌رۆكه سه‌یرو سه‌مه‌ره‌كه‌ی كۆریای باكور ئه‌و گه‌وره ئه‌ندازیاره‌ی له‌سێداره‌داوه كه سه‌رپه‌رشتی په‌ره‌پێدانی فڕۆكه‌خانه‌ی بیۆنگ یانگی ده‌كرد.\nمادۆنا خوازیاری پرۆسەی ئاشتیی نێوان فەلەستین- ئیسرائیل ـە\nخانمە گۆرانیبێژی ئەمەریکی مادۆنا، لە رێگەی وێنەیکەوە کە لە ئینستگرام بڵاویکردۆتەوە، خوازیاری ئاشتیی نێوان ئیسرائیل و فەلەستینە.\nفۆتۆستۆری: رووخاندنی جێگایەكی دێرینی شاری كفری\nلەشاری کفری جێگایەکی دێرین ڕووخێنرا :\nئەم وێنانە دووا وێنەی رووخاندنی قۆناغ بەقۆناغی یەكێك لەجێگا دێرینەكانی شاری كفرییە، كەمێژووەكەی دەگەرێتەوە بۆسەردەمێكی زۆركون،بێگومان ئەمجێگایانە نیشانەی شارستانیەتی كوردستانن و بەهونەریی بەرزی بیناسازی دروستكراوە، ئەمجێگانە بەسەروەتێكی بیناسازیو ئاسەواری كوردستانی دادەنرێن بۆیەشایانی پاراستن نەوەك بەوشێوەیەب روخێنرێن ...!\nفۆتۆ : دانا محمد عبدڵا\nپرۆژەیەكی دەستپیشخەری پیشنیاركردوە بۆ ئیدارەی قوتابخانەكانی کوردستان\nهادی ئەمین تویژەری كۆمەڵایەتی لە قوتابخانەی ئاسوودەی بنەڕەتی پرۆژەیەكی دەستپیشخەری پیشنیاركردوە بۆ ئیدارەی قوتابخانەكەیان و ئیدارەی قوتابخانەكەش زەمینەسازیان كردووە بۆ پرۆژەكە و سوودی گەیاندووە بە قوتابیان.\nزانكۆی سلێمانی و سه‌ڵاحه‌دین له‌دوای كۆیه‌و سۆرانه‌وه‌ن\nبه‌گوێره‌ی ماڵپه‌ڕی webometrics.info كه تایبه‌ته به ریزبه‌ندیی زانكۆكان له‌سه‌رتاسه‌ری جیهاندا، زانكۆی به‌غدا پله‌ی 1350ی له‌سه‌ر ئاستی جیهان گرتووه به‌ڵام له‌سه‌ر ئاستی عیراق باشترین زانكۆیه.


کاریگەری ئاین و دابونەریت لەسەر چەوساندنەوەی ژنان\nدۆخی ژن بەدرێژایی میژوو لەقوناغێکەوە بۆ قۆناغێکی تر یان کۆمەڵگایەکەوە بۆ یەکێکى تر جیاواز بووە، ئەمەش لەژێر کاریگەریی دابوو نەریت و ئاین و، پاشانیش رۆلی پێشکەوتنی تەکنیک و ئابووری وڵاتان، بۆ پتر ئاشنابوون لەسەر مافی ژنان پێوستە بەکورتی باس لەڕەوشیان لەسەردەمەجیاوازەکاندا بکەین لەکۆمەڵگای سەرەتاییدا زۆربەی کومەڵگاکان کۆمەڵگای دایکسالاری بوون، ژن بەرزترین دەسەڵاتی هەبووە لەناو کۆمەڵگادا.\nلەگەڵ گەشەکردن و پێشکەوتنی قۆناغەکانی کۆمەڵگای مرۆڤایەتی وردە وردە دەسەڵات کەوتۆتە دەستی پیاوان، مافی ژنیش لەلایەن پیاوەوە پێشێلکراوەو لەقاڵبدراوە لەچین ژنان بێ بەشبوون لەهەموو شتێک، زۆڵمێکی زۆریان لێدەکرا تەنانەت بێبەش دەکران لەوەرەسەی مێردەکانیان، لەپاش مردنی میردەکانیان بۆیان نەبوو شوو بکەنەوەو وە و ئاژەڵ تەماشا دەکران لەهێندیش ڕەوشەکە باشتر نەبوو لەپاش مردنی مێردەکانیان زیندە بەچاڵ دەکران بەتەنیشت میردەکانیانەوە یان دەسوتێندران لەگەڵ لاشەی میردە مردوەکانیان.\nلەئیمپراتۆری ئاریا (ئیرانی ئێستاو بەشێکی زۆری رۆژهەڵاتی ناوەڕاست) ژن رێزی تایبەتی هەبووە، چونکە زانیاریەکانی زەردەشت مافی زۆری بۆ ژنان دەستەبەر کردبوو بۆ نمونە هەڵبژاردنی مێردو موڵکداریی و بەڕێوەبردنی کاروباری دارایی هتد. هەروەها ژنی کوردیش لەکۆنەوە ئازادیەکی زۆروو جێگایەکی بڵندو تایبەتی هەبووە لەناو گۆمەڵگاء تائیستاش هەر بەردەوامەو ئەویش بەهۆی ئەو رەوشتە بەرزو دێرینە کەلەکۆنەوە بۆی ماوەتەو، بەڵام مەخابن لەمیللەتانی دراوسێ هەندێ هەڵسوکەوتی نامرۆڤانەو نامۆ دژ بەژن و جنایەتکارانە قێزەوەن هاتوونەتە ناو کولتوری کوردەواریەوە\nلەناوچەی حەوزی میزۆپۆتامیا (وڵاتى نێوان دوو رووبار) بۆ یەکەم جار یاسای قەدەغەکردنی دەستدرێژیکردنە سەر ژن دانراو ژن مافی وەرگرتنی وەرسەى مێردەکەی پێدراوە. یاساکانی حەمورابی لەکۆی 282 مادە 92 مادەی پەیوەندی بەمافی ژنەوە هەبوو، شەریعەتی حەمورابی مافی زۆری بۆ ژن دەستەبەر کردوە. گرنگترینیان مافی فرۆشتن و بازرگانیو موڵکداری و وەرەسەو چاودێری لەکاتی نەخۆشیدا بووە. هەروەها لەسەردەمی بابلیەکاندا شا (سەمیر ئەمیس) کە ژن بووە ماوەی پێنج ساڵ\nسەردەمی فەرعەونەکانیش لەمیسر ژن پلەو پایەی باشتریشی پێدراوە بەبەراورد بەشارستانیەتیەکانی پێش تر، چەندین داستان لەو بارەیەوە دەریدەخەن سەربەستانە مافی هەڵبژاردنی مێردیان هەبووە\nلەسەردەمی یۆنانیەکاندا ژنی ئازاد (غەیرە کۆیلە) مافی ئەوتۆی نەبووە، یاسا بێبەشی کردبوو لەوەرەسەو مافی جیابوونەوە لەپیاوو مافی فێربوون. لەشاری سپارتە رەوشی ژنان باشتر بوو بەبەراوردکردن لەگەڵ رەوشی دەستە خوشکەکانیان لەشارەکانی تری یۆنان ئەویش بەهۆی سەرقاڵبوونی پیاوان بەشەڕو شۆڕەوە لەگەڵ پێشکەوتنی شارستانیەت لەیۆنان و دەرکەوتنی رۆڵی ژن گۆڕانیکی پۆزەتیڤ بە سەر رەوشی ژیانیاندا هات، بەپێی راستیە مێژووییەکان لەسەردەمی رۆمانەکان ژن مافی زۆرتری هەبووە، بۆ نمونە ژن دەیتوانی ببێ بەدادوەرو، ژنی ئاینى و مافی کڕین و فرۆشتن و موڵکداریشی هەبووە لەگەڵ به‌رزبونەوەی ڕادەی ووشیاری ژن وبیرۆکەی رزگاربوون و مافی چارەی خۆنوسین تارادەیەکی باش ژنان خۆیان رێکخست لەچوار چێوەی حزبی سیاسی لەئەوروپاو ئەمریکا .\nیەکەم شەپۆڵی مۆدێرنی بزافی ژنان یان بزافی مافی ژنان (لەناوەڕاستی سەدەی نۆزدەهەمەوە دەستی پێکردوە هەتا ناوەڕاستی سەدەی بیستەم) لەپێناوی بەدەستهێنانی مافی سیاسی و هاوڵاتیبوون بۆ ژنان خەباتیان دەکرد، بۆ نمونە مافی دەگندان و خۆ کاندیدکردن ئەم داواکاریەی ژنان لەمانگی نۆڤەمبەری ساڵی 1918 هاتەدی هەروەها مافی کارکردن و فێربوون لە سەر بنەمایەکی سروشتى و یاسایی.\nشەپۆلی دووەمی بزوتنەوەی ژنان لەساڵی 1960ەوە لەچوارچێوەی چەپی نوێ دروست بوو، کەبەهەموو شێوەیەک رەخنەیان دەگرت لەتەواوى جۆرەکان و شێوەکانی چەوساندنەوەی ژنان، ئەم شەپۆلە بەشەپۆڵی بزوتنەوەی ژنانی سەربەخۆ یا بزوتنەوەی کۆمەڵایەتی نوێ دەناسرێت، شایانی باسە بزوتنەوەی هەردوو سەدەکە تەواوکەری یەکترن.\nسێیەم شەپۆڵی بزوتنەوەی ژنان لە ساڵی 1990 لەوڵاتە یەکگرتوەکانی ئەمریکا دەستی پێکردء بیروبۆچوونی شەپۆلی دووەمی بزوتنەوەی ژنان بەشێوەیەکی مۆدێرنتر پیادە دەکرد\nلەپاش ساڵی 1960 وشەی فیمنستیش (Feminism)بە باڵای ئەم بزوتنەوەیەدا بڕا\nفیمینیزم بزوتنەوەیەکی سیاسیە، ئامانجی یەکسانی و هاوسەنگی و هاو بەهای مرۆڤەو مافی چارەی خۆنوسین وو گەیشتن بەئازادی جەستەیى و بڕیاردانە لەسەر ژیان و گیان، لەگەڵ گەشەکردنی سەرمایەداری لەئەوروپا حاڵو بارەکەش بۆ ژنان لەخراپ بۆ خراپتر تەشەنەی کردو لەهەمانکاتدا بزوتنەوەی کرێکارانیش پێشکەوتنی گەوری بەخۆیەوە بینیو بڕوای زیاتری بەخەباتی چینایەتی پەیداکرد.\nژنانیش بەشێوەیەکی کارا هاتنە سەر شانۆی سیاسی چ وەکو چینی چەوساوە چ وەکو ژنانیش چەندین سەرکردەی بەتواناو لێهاتوو لێوەشاوەیان لێهەڵکەوت، بۆ یەکەم جار بزوتنەوەی ژنان لەئەوروپا لەسەردەمەی شۆڕشی فەرەنسی لەساڵی 1789دەستی پێکرد پاشان لەسەدەی نۆزدەهەم لەسەردەمی مارکس و ئینگلس، گرنگی بەردەوامی پێدراوە. مارکس ڕزگارکردنی ژنی بەستەوە بەڕزگارکردنی کۆمەڵگاوە تەنانەت لەپێش دەرچوونی مانیفێستی پارتی کۆمۆنیست لەساڵی 1848، لە "دەستنوسەکانی ئابووری فەلسەفی" (کارل مارکس ) لەساڵی 1848 ئەنووسی " ئازادی راستەقینە هیچ کاتێک بوونی نابێ ئەگەر ژن رزگاری نەبێ لەئیمتیازەکانی پیاو کەیاسا بۆی دەستەبەر کردوە، هەتا کرێکار رزگاری نەبێت لەزوڵمی سەرمایەدار، چوتیارو زەحمەتکێش لەچەوساندنەوەی سەرمایەدارو موڵکدارو بازرگان " هەروەها لەنوسینەکانی مارکسو ئینگلس بەدوورو درێژی باس لەچارەسەرکردنی کێشەی ژن کراوە، بۆ نمونە لەمانیفێستی پارتی کۆمۆنیست لەساڵی1848 وو "راسمال" (کارل مارکس:1867 ) "أصل العائلە والملکیە الخاصە والدولە"(ئینگلس1888) پاشان لەهەردوو کتابی "المراە والاشتراکیە" (ئۆگۆست بیبل1879) ئەم نوسینانە رۆلی زۆر گەورەیان هەبوو بۆ رێکخستنی ژنان بۆ داکۆکیکردن لەمافەکانیان ژن لەسەردەمی جیهانگیریى لەوڵاتانی ئەوروپای رۆژئاودا، دەبینین ژنان ئازادی رەهایان دەستەبەر کردوە لەهەموو بوارەکانی ژیان،هەر لەمنداڵیەوە رژێمە عەلمانیە دیموکراتیەکان رەفتاری یەکسان لەنێوان کچ و کوڕ دەکەنو جیاوازیش لەنێوانیاندا قەدەغەکراوە هەروەها پێویستیەکانیش دەخاتە بەردەست بۆ پێشکەوتنیان بەشێوەیەکی ڕیکو گونجاو.\nلە18 ساڵیشەوە کچ بۆی هەیە ماڵی باوکی بەجێ بهێڵێ، هەر وەکو کوڕ، یاساش بەکەسێکی ئازادوو کامڵ دەست نیشانى دەکات.\nژن مافی هەیە خۆیوو خێزانەکەشی بەخێو بکاتوو مافی وەرگرتنی هاوکاری و پارستنی کۆمەڵگای هەیە. مافی وەرگرتنی ئامادەکاریی بۆ خوێندنوو پێشکەوتن هەیە بۆ گەیشتن هەمان ئاستی داهێنانی پیاو.\nبەرەڕای ئەو گۆڕانە گەورانەی لەسەر ژیانی ژنوو چەمکەکانوو مافەکانیان هاتوە، هێشتا توندووتیژی لەرۆژئاوا بەرامبەر بەژن هەر ماوە. ئەمەش ئەوە دەگەیەنێ کەچەوساندنەوەی ژن و باوک سالاریی و وەرەسەی مێژووی بەیەکجاری بن بڕ نەکراوە. لەوڵاتانی ئێمەش ئەگەرچی دەستور نیوە عەلمانیەو مافەکانی ژن زۆربەی سەلمێندراوە، بەڵام توندوتیژی و کوشتنی ژنان هەر وەک سەدەکانی پێشوو هەر بەردەوامە، یەکسانی تەواو لەنێوان ژن و پیاو لەهەموو بوارەکان و لەسەر هەموو ئاستەکان یەکێکە لەداوا رەواکانی ژنان لەجیهانداش. جیاکردنەوەی ئاین لەهەموو دەستگاکانی دەوڵەتء پەروەردەو فێرکردن مەرجێکی سەرەکیە بۆ گەیشتن بەیەکسانی ژن و پیاو، دانانی ئاین بەیەکێک لەسەرچاوەکانی یاسا بۆ نمونە لەعیراق پێچەوانەی یەکسانی ژن و پیاوە، چونکە ئاین خۆی جیاوازی لەنێوان ژن و پیاو دەکات و تێکەڵکردنی ئاین بەدەوڵەت و یاساکانی رێگەدانە بەنایەکسانی لەنێوان رەگەزی ژن و ڕەگەزی پیاو بۆ نمونە لەوەرەسە پیاو دوو بەرابەری ژنان مافی دەکەوێت یان لەدادگا دوو ژن بەیەک شاهید حیساب دەکرێ،سەبارەت بەجیاکردنەوەی ئاین لەپەروەردەو فێرکردن گرنگیەکی کۆمەڵایەتی زۆر بەرزی هەیە\nزانست پەیوەندی بەئاینەوە نیە بگرە دژ بەیەکیشن، زانست ئیعتمادی لەسەر تیۆری سەرهەڵدان و گەشەکردنو پێشکەوتنی بایەلۆژیو دۆزینەوەی ئاگرو کشتوکاڵ و زانین و گەشەکردنی کۆمەڵگای مرۆڤایەتی لەسەر ئەزموونەکان و پێویستیەکان، بەڵام ئاین پڕە لەداستان و ئەفسانەى خەیاڵاویی وگێڕانەوەی حیکایەتی ناواقعی وەکو رەچەڵەکی مرۆڤ لەئادەم هاتوەوحەواش لەپەراسوی ئادەمەوە دروستکراوە، بەهەر حاڵ ئاین پێوستیەکی تایبەتو کەسییە، بەڵام زانست پێویستیەکی گشتیە هەموو هاوڵاتیەک ئازادە لەعیبادەتو بەجێهێنانی ئەرکی ئاینی خۆی، بەڵام سەپاندنی ئاین بەسەر خەڵک بەتۆپزیء هەوڵدانی شۆردنەوەی مێشکی منداڵان و دزینی مافی هەڵبژاردنیان و بڕیاردانیان پێچەوانی بڕگەکانی مافی مرۆڤن، منداڵ ناتوانێ بڕیار بۆ خۆی بداتە دەبێ تا دەبێتە 18 ساڵ ئەوسا خۆی دەتوانێ بڕیار بۆ خۆی بدات و ئاین و بیرو باوەڕی خۆی دیاری بکات و ناشبێت بەهیچ شێوەیەک جیاوازی کچو کوڕ بکرێ لەناو کۆمەڵگا لەسەر بنەمای ئاین.\n*نوێنەری ی.ن.ک له نه‌مساو سلۆڤینیا


عەمار حەكیم لەگەڵ حزبی فەزیڵە دۆسەی پێكهێنانی حكومەت تاوتوێ دەكات\nالاثنين 22 تشرين أول 2018 - 15:54\nعەمار حەكیم سەرۆكی ڕەوتی حیكمەی نیشتمانی، ئەمڕۆ دووشەممە، لە نوسینگەی تایبەتی خۆی لەبەغداد پێشوازی لە شاندێكی حزبی فەزیڵە بە سەرۆكایەتی عەبدولحسێن موسەوی كرد و لەكۆبونەوەیەكدا باسی دۆسەی پێكهێنانی حكومەتی داهاتوو و پێشهاتە سیاسیەكانی عێراقیان كرد.\nلەبەیاننامەیەكدا كە وێنەیەكی دەست هەواڵی ئاژانسی عێراقییە(ا ه ع)كەوتووە حەكیم ڕایگەیاند: پێویستە حكومەتێكی بەهێز پێكبهێنرێت كەتوانای جێبەجێكردنی داواكاریەكانی هاوڵاتیانی هەبێت و لەئاست متمانەی ئەواندا بێت و خزمەتگوزاری و هەلی كار دابین بكات و سیستمی ئیداری باشتر بكات و ڕوبەڕوی گەندەڵی ببێتەوە.\nهەروەها لەو بەیاننامەیەدا هاتووە: كە دەبێت هەموان پاڵپشتی حكومەت بكەن بۆ بەجێگەیاندنی ئەركەكەی و دەبێت چاكسازی ڕیشەی بكرێت و دەبێت ڕاوێژی كوتلە سیاسیەكان بۆ سروشتی كاری سیستمی پەرلەمانی لەبەرچاو بگیرێت و بەهەند وەربگیرێت.


NRT TV | جۆراوجۆر | توێژینەوەیەك: بەرگری کەسانی چاکبووەوە لە کۆرۆنا تا چەند ساڵێک دەمێنێتەوە\nتوێژینەوەیەك: بەرگری کەسانی چاکبووەوە لە کۆرۆنا تا چەند ساڵێک دەمێنێتەوە\nبەگوێرەی توێژینەوەی پەیمانگەیەکی ئەمریکی، بەرگری کەسانی چاکبووەوە لە ڤایرۆسی کۆرۆنا تاوەکو چەند ساڵێک دەخایەنێت و ئەوەش لەکاتێکدایە، لە ماوەکانی رابردوودا دەوترا کە تاوەکو تەنیا سێ مانگ سیستمی بەرگری کەسی چاکبووەوە لە کۆرۆنا بە چالاکی لە دژی پەتاکە دەمێنێتەوە.\nرۆژنامەی دەیلی مەیڵی بەریتانی بڵاویکردەوە، پەیمانگای لاهۆیا بۆ توێژینەوە لە سیستمی بەرگری مرۆڤەکان کە دەکەوێتە ویلایەتی کالیفۆرنیای ئەمریکا رایگەیاندووە، کە بەپێی نوێترین توێژینەوەیان، لە کاتی توشبوون بە ڤایرۆسی کۆرۆنادا، خانەکانی لەش یادەوەریی لەبارەی پەتاکەوە هەڵدەگرن و تاوەکو چەند ساڵێکیش سیفەتەکانی دەناسنەوە و ئەگەر دووبارە بێتەوە تێکی دەشکێنن.\nلەوبارەیەوە، شەین کرۆتی، ڤایرۆسناس و بەرپرسی توێژینەوەکەی پەیمانگەی لا هۆیا رایگەیاندووە، "ئەو بڕە میمۆرییەی لە خانەی چاکبووەوەکانی کۆرۆنادا دەمێنێتەوە، بۆ چەندین ساڵ رێگە لە دووبارە توشبوونەوە بە کۆرۆنا دەگرێت".\nماوەیەک لەمەوبەریش، دکتۆر عارف گۆران پسپۆڕی راوێژکاری نەخۆشیەکانی ھەناو لە بەریتانیا رایگەیاند، لە کۆی ملیۆنان کەس کە تاوەکو ئێستا توشی ڤایرۆسی کۆرۆنا بوون، کەمتر لە ٣٠ کەسیان بۆ دووەمجار توشی پەتاکە بوونەتەوە.


هاوسەرگیریی نایاسایی لە هەرێمی كوردستاندا هەڵدەكشێت\nرێكخراوەكانی بواری ژنان و لایەنە چاودێرەكان، دووپات لە هەڵكشانی رێژەی ئەنجامدانی هاوسەرگیریی نایاسایی لە كوردستاندا دەكەنەوە. بەڕێوەبەری بەرەنگاربوونەوەی توندوتیژی دژ بە ژنان ئاماژە بەوە دەكات كە تەنیا دەزانن حاڵەتەكە زیادی كردووە، بەڵام داتایەكی فەرمییان لەوبارەیەوە نییە.\nهەوار محەمەد یەكێك لەو ژنانەیە گرێبەستی هاوسەرگیری لە دادگا ئەنجام نەداوە و ئێستە لە هاوسەرەكەی جیابووەتەوە. ئەو بە"وشە" دەڵێ، "ژنی دووەمی هاوسەرەكەم بووم، چونكە لە دادگا ژنی دووەم مارە ناكرێت، لە دەرەوەی دادگا هاوسەرگیریمان كرد، بەڵام بەهەر هۆكارێك جیابووینەوە و لە دادگاش نەمتوانی داوای مافەكانم بكەم".\nهەوار هاوشێوەی چەندان ژنی تر كە لە دەرەوەی دادگا هاوسەرگیرییان كردووە و لە چەندان مافی یاسایییان بێبەش بوون.\nمحمەد گۆمەشینی گوتەبێژی دەستەی مافی مرۆڤ لە كوردستان، بۆ "وشە"ی روونكردەوە، "هاوسەرگیری لە دەرەوەی دادگا هۆكارێكە بۆ پێشێلكردنی مافی مرۆڤ، چونكە پیاوان لەزۆر حاڵەتدا كە لە دەرەوەی دادگا هاوسەرگیرییان لەگەڵ ژنێك كردووە، بەردەوام پێشێلكارییان بەرامبەر كردووە و بە ئارەزووی خۆشیان لێیان جیابوونەتەوە، چونكە بێباك بوون بەرامبەر بە یاسا".\nگۆمەشینی دەڵێ، "ئەو حاڵەتە لەكوردستان زیادی كردووە، زۆرینەی حاڵەتەكانیش هاوسەرگیریی خوار تەمەن 18 ساڵ و هێنانی ژنی دووەم و سێیەم و چوارەمە لە دەرەوەی رێوشوێنە یاسایییەكان، ئەو هاوسەرگیرییانە زیاتر لەگەڵ ئافرەتانی ئاوارە و پەنابەردا دەكرێن".\n"لەبەرئەوەی گرێبەستەكە لە دادگادا ناكرێت، لەو حاڵەتەدا پێشێلكاری زۆری مافەكانی مرۆڤ بەرامبەر بە ژنەكە دەكرێت، بۆیە پێویستە هەموو هەوڵێك بدرێت بۆ كۆتاهێنان بەو جۆرە هاوسەرگیرییانە" گۆمەشینی وای گوت.\nشیلان جەعفەر جێگری سەرۆكی لیژنەی كاروباری كۆمەڵایەتی و خێزان لە پەرلەمانی كوردستان، بۆ "وشە"ی دووپات كردەوە، "حاڵەتەكانی هاوسەرگیری نایاسایی لە دەرەوەی دادگاكاندا هەڵكشاون، بۆنموونە، دادگا رێگە نادات پیاو ژنی دووەم بێنن بە چەند مەرجێك نەبێت، ئەوەش وا دەكات پیاوان لە دەرەوەی دادگا و بە نایاسایی كارەكە بكەن".\n"ئافرەتان بوونەتە قوربانی ئەم حاڵەتە، چونكە دوای هاوسەرگیری زۆربەی ئەوانە جیادەبنەوە،ئەمەش بۆ پیاوان كارێكی زۆر قورس نابێت، بەڵام بۆ ئافرەتان زۆر قورسە و مافی پێشێل دەكرێت و ناتوانێ بەیاساو لەرێگەی دادگاوە داوای مافی خۆی بكات"، شیلان جەعفەر وای گوت.\nهاوكات كوردە عومەر بەڕێوەبەری بەڕێوەبەرایەتیی توندوتیژی دژی ژنان لە وەزارەتی ناوخۆی حكوومەتی هەرێمی كوردستان، بۆ "وشە" ئاماژەیدا، "لەبەرئەوەی هاوسەرگیرییەكان نایاسایین و لە دەرەوەی دادگاكاندا بەڕێوە دەچن، نەمانتوانیوە داتا و ئامارێكی وردمان لەورووەوە دەست بكەوێت، بەڵام ئەوەی دەزانین لەو دوو ساڵەی رابردوودا حاڵەتەكە زیادی كردووە".\nزیاتر دەڵێ، "ئەو هاوسەرگیرییانە زۆربەیان ئەو پیاوانەن كە ژنی دووەم و سێیەم دێنن بەبێ رەزامەندی ژنی یەكەم،یان هاوسەرگیریی خوارتەمەن 18ساڵ،بەڵام ئەوانەی لە ساڵی 2016دا ژنی دووەمیان هێناوە و لە دادگادا گرێبەستیان كردووە، لە شاری هەولێر 42 حاڵەت،لەشاری دهۆك 11حاڵەت و تائێستەشئاماری پارێزگای سلێمانیمان بەدەست نەگەیشتووە".\nئه‌م بابه‌ته 54692 جار خوێنراوه‌ته‌وه


کۆمیسیۆن: ئه‌گه‌ر جوڵانه‌وه‌ى نه‌خێر له ئێستادا مه‌رجه‌کانى جێبەجێ بکەن تۆماریان ده‌که‌ین – کوردی – RojNews.News\n02/03/2020 - 6:43:00 pm\nسێشەممە, 5 سبت 2017 – 15:19\nوته‌بێژى کۆمیسیۆنى باڵاى ڕاپرسى و هه‌ڵبژاردنه‌کانى هه‌رێمى کوردستان ڕایگه‌یاند، که داواکاریى خۆتۆمارکردنى جوڵانه‌وه‌ى نه‌خێر له ئێستادا-مان به‌ده‌ست گه‌شتووه، پێمان راگه‌یاندوون ئه‌گه‌ر مه‌رجه‌کانمان جێبه‌جێ بکه‌ن تۆماریان ده‌که‌ین، وته‌بێژى جوڵانه‌وه‌که‌ش ده‌ڵێت: له‌ژێر فشارى ده‌ره‌کى و ناوه‌کیدا داواکارییه‌که‌یان قبوڵکردوین.\nبڕیار وایه له ڕۆژى ٢٥/ئەم مانگە ڕیفراندۆم له باشوری کوردستاندا ئه‌نجام بدرێت، له ئێستاشدا کۆمیسیۆن ده‌رگاى خۆ تۆمارکردنى بۆ قه‌واره سیاسییه‌کان کردووەته‌وه، دوێنێ جوڵانه‌وه‌ى نه‌خێر له ئێستادا ڕایانگه‌یاند، که داواکارى خۆ تۆمارکردنیان لێوه‌نه‌گیراوه له‌لایه‌ن کۆمیسیۆنى باڵاى ڕاپرسى و هه‌ڵبژاردنى هه‌رێمى کوردستانه‌وه.\nڕابون مه‌عروف، وته‌بێژى جوڵانه‌وه‌ى نه‌خێر له ئێستادا له‌و باره‌یه‌وه به ڕۆژنیوزى ڕاگه‌یاند:”دوێنێ سه‌ردانى کۆمیسیۆن-مان کردووە بۆ ئەوەی جوڵانەوەکەمان وه‌ک قه‌واره‌یه‌ک تۆماربکرێت و به‌گوێره‌ى یاساکانى کۆمیسیۆن قه‌واره‌که‌مان مافى هه‌بێت هه‌م بانگه‌شه بکات هه‌م چاودێرى هه‌بێت له‌سه‌ر سندوقه‌کان-ی دەنگدان، به‌ڵام داخوازیه‌که‌ى ئێمه‌یان ڕه‌تکردبووه‌وه، دواتر له‌ژێر فشارى ده‌ره‌کى و ناوخۆیدا، له‌ژێر فشارى ئازادى خوازاندا ئه‌مڕۆ قبوڵیانکرد”.\nله‌باره‌ى هۆکارى ڕه‌تکرده‌نه‌وه‌ى داواکاریه‌که‌یانه‌وه، ڕابوون مه‌عروف وتى:”له‌به‌ره ئه‌وه‌ى کۆمیسیۆن له ژێر فشارى حزبه‌کاندایه به‌تایبه‌تى پارتى دیموکراتى کوردستان نه‌یانویستووه به‌ره‌ى نه‌خێر له ڕیفراندۆمدا به‌یاسایى کاره‌کانى بکات، ئەگەر نا هیچ پاساوێکى شه‌رعییان نه‌بووه”.\nهه‌ر له‌و باره‌یه‌وه شێروان زرار، وته‌بێژى کۆمیسیۆنى باڵاى ڕاپرسى و هه‌ڵبژاردنه‌کانى هه‌رێمى کوردستان بە ڕۆژنیوزی وت:” له کۆبوونه‌وه‌ى ئه‌مڕۆى کۆمیسیاران، یاداشتێکمان پێگه‌یشت له‌لایه‌ن شاسوار عه‌بدولواحید، بۆ ئه‌وه‌ى وه‌ک قه‌واره‌یه‌ک تۆمار بکرێن له پڕۆسه‌ى ڕیفراندۆمدا، ئێمه‌ش پێمان ڕاگه‌یاندن که ده‌توانن خۆیان تۆمار بکه‌ن به مه‌رجێک، مه‌رجه‌کانى کۆمیسیۆنیان تێدابێت، وه پێمان ڕاگه‌یاندوون که تاوه‌کو به‌یانى ئه‌و مه‌رجانه جێبه‌جێ بکه‌ن”.\nله‌باره‌ى مه‌رجه‌کانه‌وه، شێروان زرار وتى:” کۆمه‌ڵێک مه‌رج هه‌یه له کۆمیسیۆن بۆ قه‌واره‌ى سیاسى، به‌ڵام ئه‌وان له‌به‌ر ئه‌وه‌ى که ڕێکخراوێکى تازه‌ن، مه‌رجى ترمان هه‌یه که ده‌یانگرێته‌وه، مه‌رجه‌کان بریتین له‌وه‌ى ده‌بێت ٥٠٠ واژۆ-ی پشتگیریی کۆبکه‌نه‌وه، بڕى ٢٥ ملیۆن دینار وه‌ک بارمته‌ى یاسایى دابنێن، هەروەها به‌ڵێن بده‌ن که پابه‌ند ده‌بن به‌و به‌و ڕێنمایانه‌ى که ئێمه ده‌ریان ده‌که‌ین له کاتى بانگه‌شه‌ى ڕیفراندۆم-دا، دواتر وه‌ک هه‌ر قه‌واره‌یه‌کى سیاسیى مامه‌ڵه‌یان له‌گه‌ڵ ده‌که‌ین”.\nشێروان زرار، ڕه‌تى کرده‌وه که داواکارییان له جوڵانه‌وه‌ى نه‌خێر له ئێستادا، وه‌رنه‌گرتبێت و وتى:”ئێمه کۆمیسیۆنێکى بێلایه‌نین، وه‌ک یه‌ک به‌یه‌کسانى مامه‌ڵه له‌گه‌ڵ هه‌موو لایه‌نه‌کاندا ده‌که‌ین، هه‌رکه‌س و لایه‌نێک مه‌رجه‌کانى ئێمه‌ى تێدابێت ئێمه په‌سه‌ندى ده‌که‌ین، ئه‌گه‌ر داواکاریمان لێوه‌رنه‌گرتبن چۆن ئه‌مڕۆ داوه‌که‌یان له کۆبوونه‌وه‌ى ئه‌نجومه‌نى باڵاى کۆمسیاران گفتوگۆى له‌سه‌ر ده‌کرا”.


:: PM:03:40:26/05/2018 \nكاتێك جه‌نگى سووریا له كۆتای 2011 هه‌ڵگیرسا، رۆژ له دواى رۆژ راپۆرته‌كان زانیارى ئه‌وه‌یان به خه‌ڵك ده‌دات، كه رژێمى ئه‌سه‌د له سووریا چه‌نده خاكى سووریا له ده‌ست داوه، به‌ڵام ئێسته به پێچه‌وانه‌وه، ئه‌گه‌رچى پرۆسه‌ى گێڕانه‌وه‌ى زه‌وییه له‌ده‌ستدراوه‌كان لاوازه، به‌ڵام له‌گه‌ڵ ئه‌وه‌شدا رژێمى ئه‌سه‌د رۆژ له دواى رۆژ به‌ره‌وپێش ده‌چێت.\nله‌چه‌ند رۆژى رابردوودا هێزه‌كانى به‌شار ئه‌سه‌د راگه‌یانراوێكیان به‌سه‌ر شارى ده‌رعاى باشوورى سووریا بڵاو كردووه‌ته‌وه، هاوپێچ له‌گه‌ڵ راگه‌یانراوه‌كه وێنه‌ى چه‌ند كوژراوێك هه‌یه، سایتى فڕانس پرێس نووسیویه‌تى "له وێنه‌كان به خه‌ڵك گوتراوه وه‌ك ئه‌وان مه‌به، یه‌كسه‌ر چه‌كه‌كه‌ت دابنێ".\nمه‌به‌ستى رژێمى ئه‌سه‌د ئه‌وه‌یه كه ئاگادارى چه‌كداره‌كان بكاته‌وه، بۆ ئه‌وه‌ى چه‌كه‌كانیان فڕێ بده‌ن، به‌ر له‌وه‌ى هێرشێكى توند بكاته سه‌ر ناوچه‌كه، ئه‌مه‌ریكا هۆشدارى ده‌داته رژێمى ئه‌سه‌د و له‌باره‌ى ئۆپراسیۆنه چاوڕوانكراوه‌كه‌ى رژێم له ده‌رعا هێزه‌ر ناوێرتى گوته‌بێژى وه‌زاره‌تى ده‌ره‌وه‌ى ئه‌مه‌ریكا هۆشدارى ده‌دات و ده‌ڵێ، "نابێت كارێك بكات، ململانێیه‌كان توندتر بێت".\nبه‌ڵام به‌پێچه‌وانه‌ى ئه‌مه‌ریكا، رووسیا بێده‌نگى كردووه، له فراوانخوازییه‌كه‌ى رژێمى ئه‌سه‌د، به جۆرێك هێزه‌كانى حزبوڵا و ئێرانیش زه‌بریان به‌رده‌كه‌وێت، كه‌چى رووسیا هه‌ر بێده‌نگه كه پێشتر هه‌موویان پێكه‌وه هاوسه‌نگه‌ر بوون له هێشتنه‌وه‌ى رژێمى به‌شار ئه‌سه‌د.\nماوه‌ى دوو هه‌فته‌یه بنكه‌كانى ئێران له سووریا، له سه‌رچاوه‌ى نادیاره‌وه هێرشیان ده‌كرێته سه‌ر، زۆربه‌ى ئاماژه‌كان ئه‌وه ده‌رده‌خه‌ن كه هێرشه‌كان له‌لایه‌ن ئیسرائیله‌وه ئه‌نجام ده‌درێن، به‌ڵام ئه‌وه‌ى جێى سه‌رنج بێت، رژێمى سووریا و رووسیا له‌و هێرشانه بێده‌نگن، دواجاریش دوێنێ هێرش كرایه سه‌ر بنكه‌یه‌كى حزبوڵا له شارى حمس، به‌هه‌مانشێوه دوو وڵاته‌كه لێى بێده‌نگ بوون.\nپێشتر بنیامین نه‌تانیاهۆى سه‌رۆكى ئیسرائیل به‌دوورى زانى رووسیا له‌و هێرشانه بێته ده‌نگ، كه ئیسرائیل وه‌ك به‌رگریكردن له خۆى له ناو خاكى سووریا ئه‌نجامى ده‌دات.\nهه‌فته‌ى رابردوو به‌رپرسانى رووسیا باسیان له‌وه كرد، ده‌بێت سووریا له هێزه بیانییه‌كان پاك بكرێته‌وه، ئێران زوو وه‌ڵامى دایه‌وه كه ملكه‌چى فه‌رمانى له‌م جۆره نابێت، به‌ڵام دواتر چه‌ند به‌رپرسێكى رووسیا ئاماژه‌یان بۆ ئه‌وه كرد، گوایه مه‌به‌ستیان توركیا و ئه‌مه‌ریكایه نه‌ك ئێران.\nله ئادارى رابردووه‌وه، رۆژ له‌دواى رۆژ رژێمى به‌شار ئه‌سه‌د پانتایى جیۆگرافیا زیاتر ده‌خاته‌وه ژێر ده‌ستى خۆى، یه‌كه‌مجار له غۆته‌ى رۆژهه‌ڵات ده‌ستى پێ كرد، دواجار به باشوورى دیمه‌شق كۆتاى هات و ته‌واوى ئه‌و ناوچانه كه‌وته‌وه ژێر ده‌ستى رژێمى ئه‌سه‌د.\nته‌كنیكى پێڕه‌وكراو، له گێڕانه‌وه‌ى هه‌موو ئه‌و ناوچانه‌ى له دوو مانگى رابردوو كه‌وتونه‌ته ده‌ست رژێمى ئه‌سه‌د، ئه‌وه بوو به‌سه‌رپه‌رشتى رووسیا ناوچه‌كان له‌لایه‌ن گرووپه توندڕه‌وه‌كانه‌وه چۆڵ ده‌كران و دواتر سوپاكه‌ى رژێمى ئه‌سه‌د ده‌چووه شوێنیان، له‌وانه له غۆته‌ى رۆژهه‌ڵات، سه‌ره‌تا تاقی كرایه‌وه گرووپه توندڕه‌وه‌كانى نزیك له قاعیده شوێنه‌كه‌یان چۆڵ كرد. له هه‌فته‌ى رابردووش له ناوچه‌ى حه‌جه‌ر ئه‌سوه‌د و كه‌مپى یه‌رمووك له باشوورى دیمه‌شق به هه‌مانشێوه له رێكخراوى تیرۆریستى داعش پاك كرایه‌وه.\nئێسته‌ش خه‌ریكه ئه‌م ته‌كنیكه له ده‌رعا دووباره بكرێته‌وه.\nدواى هه‌موو پێشكه‌وتنه‌كان خاكى سووریا ئێسته به‌ده‌ست كێییه؟\nسه‌ره‌تاى ئه‌م مانگه ناوه‌ندێكى توێژینه‌وه، رووپێوێكى بۆ نه‌خشه‌ى سووریا كردووه، كه ده‌ركه‌وتووه تا یه‌كى ئایار/ مایۆ، %55.13ی خاكى سووریا كه‌وتووه‌ته‌وه ده‌ست رژێمى ئه‌سه‌د، كه له مانگى چواردا واته مانگێك پێشتر رێژه‌ى خاكى سووریا به‌ده‌ست ئه‌سه‌ده‌وه %54 بوو.\nهێزه‌كانى سووریاى دیموكرات كه به هه‌سه‌ده ناسراوه و كورد كۆڵه‌گه‌ى ئه‌و هێزانه‌یه، كه‌مێك زه‌وى خاكى سووریا له ده‌ست داوه، ئه‌ویش به‌هۆى ئۆپراسیۆنى چڵه زه‌یتوونى توركیاوه بوو، چونكه له‌م ئۆپراسیۆنه له 18ى ئادار عه‌فرینى داگیر كرد. ئێسته هه‌سه‌ده 24.86% به‌ڵام به‌ر له داگیركردنى عه‌فرین ده‌سه‌ڵاتى ئه‌و24.93% بوو.\nگرووپه‌كانى ئۆپۆزسیۆنى سووریا كه زۆربه‌یان توندڕه‌ون، %11.24 یان به‌ده‌سته‌وه‌یه. رێكخراوى تیرۆریستى داعش %7.80 زه‌وى توركیاى داگیر كردووه، هێزه‌كانى چله زه‌یتوونیش كه له توركیا و سوپاى ئازاد پێكهاتووه، كه‌متر %1 یان داگیركردووه، كه رێك %0.97 له خاكى سووریا به‌ده‌ست ئه‌وانه.\nبێگومان ئه‌م رێژانه له‌م مانگه‌دا گۆڕاون، گۆڕانه‌كه‌ش به‌رێژه‌یه‌كى زۆر له به‌رژه‌وه‌ندى رژێمى ئه‌سه‌ده، چونكه له هه‌فته‌ى رابردوو ناوچه‌یه‌كى زۆر له ژێر ده‌سه‌ڵاتى داعش ده‌رهێنران و كه‌وتنه به‌رده‌ستى ئه‌سه‌د، له به‌رانبه‌ریش دا له ناوچه‌ى دێره‌زوور هێزه‌كانى هه‌سه‌ده له‌دژى داعش پێشڕه‌وى ده‌كه‌ن، له سنووره‌كانى عێراق نزیك ده‌بنه‌وه، ئه‌مه‌ش وا ده‌كات دووباره رێژه‌ى ده‌سه‌ڵاتى داعش كه‌م بێته‌وه.\nئه‌گه‌ر هێرشى ده‌رعا ده‌ست پێ بكات، رێژه‌ى خاك له ژێر ده‌ستى ئۆپۆزسیۆن توندڕه‌و كه‌متر ده‌بێته‌وه.\nئه‌مه نه‌خشه‌یه‌ى خواره‌وه دابه‌شبوونى هێز ئاشكرا ده‌كات له سووریا 1/5/2018


ڕەمک ڕەمەزان قایمقامی قەزای چەمچەماڵ بە دەنگی ئەمەریکای گوت"لە دوو کاتی جیاوازدا، فڕۆکەی بێ فڕۆکەوان گوندی توتەقەل ی سەربە ناحیەی ئاغجەلەری سەربە قەزای چەمچەماڵی بۆمب بارانکردووە، بەو هۆیەوە 5 کەس گیانیان لەدەستداوە، دوو کەسیان خەڵکی گوندەکانن، بەڵام 3 لە کوژراوەکان نەناسراونەتەوە."\nهەرچەندە سەرچاوەیەکی باڵای ئەمنی هەرێمی کوردستان، ئەوەی بۆ دەنگی ئەمەریکا پشتڕاستکردەوە، ئەو ناوچەی نزیک چەمچەماڵ کە بۆردومانکراوە، دوو بارەگای پەکەکەی لێ یە، کە لە دوای 16 ی ئۆکتۆبەری ساڵی 2017 ەوە لەو ناوچانە جێگیربوون، بەڵام ڕەمک ڕەمەزان قایمقامی چەمچەماڵ ئەمەی ڕەتکردەوە و ڕوونیکردەوە، هیچ هێزێکی پەکەکە لە ناوچەی ئاغجەلەر نەبینراون، گوتی"بەڵام لە نێوان چەمچەماڵ و کەرکوک هەن."\nهەرچەندە زانیاریە نافەرمیەکان ئاماژە بە کوژرانی دووکەس دەکەن، بەڵام نێچیرڤان باکوری ئەندامی پەیوەندیەکانی کەمپی ڕۆستەم جودی، بە دەنگی ئەمەریکای گوت"تەنها کەسێک برینداربووە، بارودۆخی تەندروستی ناجێگیرە و لە ژێر چاودێری وردی پزیشکیدایە."\nڕوونیشیکردەوە، بەردەوام فڕۆکە بەسەر کامپی ڕۆستەم جودی دەسوڕێتەوە، چەندین جار عێراق و نەتەوە یەکگرتووەکانیان ئاگادار کردووەتەوە، بەڵام هیچیان بۆ نەکردوون، بۆیە بەرپرسیارێتی دۆخەکە لە ئەستۆی ئەواندایە، گوتی"فڕۆکەی تورکیا ناو بەناو بۆردومان دەکات، بەڵام ئەمجارە ئۆتۆمبێلێکی لەناو کەمپەکەدا کردووەتە ئامانج."\nدەقی ڕاپۆرتی دڵشاد ئەنوەر/ بۆمبارانی چەمچەماڵ و مەخمور


بافڵ تاڵەبانی بۆ جەنەراڵ كەڤن: بەردەوامبن لەمەشقپێكردن و پڕچەككردنی هێزی پێشمەرگە\n2021-02-20 17:39 83 جار بینراوە کۆمێنت\nبافڵ تاڵەبانی، ھاوسەرۆکی یەکێتیی نیشتمانیی کوردستان لەدەباشان پێشوازیکرد لەوەفدێکی باڵای سەربازی کە پێکهاتبوون لە جەنەراڵ کەڤن کۆپسی، جێگری فەرماندەی گشتیی هێزەکانی هاوپەیمانی نێودەوڵەتی و جەنەراڵ پرینسپێ، جێگرو نوێنەری هاوپەیمانی نێودەوڵەتی لەهەرێمی کوردستان و وەفدێکی سەربازی یاوەریان.\nلەدیدارێکدا کە مستەفا چاوڕەش، فەرماندەی ھێزەکانی حەفتاو جەلال شێخ ناجی، لێپرسراوی دەزگای ھەواڵگریی پێشمەرگەو وەستا رەسوڵ، راوێژکاری سەربازیی سەرۆکایەتیی یەکێتیی ئامادەبوون، گفتوگۆکرا لەبارەی ھەماھەنگی و ھاریکاری زیاتر لەنێوان ھێزەکانی ھەرێمی کوردستان و ھاوپەیمانی نێودەوڵەتی لەپێناو سەقامگیری و ئاسایش لەناوچەکە.\nھەر لەدیدارەکەدا بافڵ تاڵەبانی ئاماژەی بەجموجوڵەکانی تیرۆریستانی داعش کرد بەتایبەت لەناوچە کێشەلەسەرەکان و رایگەیاند: هێشتا مەترسییەکانی ئەو رێکخراوە تیرۆریستییە کۆتاییان نەهاتووە، بۆ ئەمەش هاوکاری و هەماهەنگی هاوپەیمانانی بەگرنگ وەسفکردو داواشیکرد بەردەوامبن لەمەشقپێکردن و پڕچەککردنی ھێزی پێشمەرگەو راھێنانیان لەسەر بنەمای زانستی سەربازی.\nمەكتەبی سیاسی: ئەم یەكێتییە لە باریدایەو دەتوا...\n1 مەكتەبی سیاسی: ئەم یەكێتییە لە باریدایەو دەتوا...


📅 14-03-2019 رێکەوت و رووداو (کڕۆنۆلۆژیا)\nباکووری کوردستان - پۆلیسی دەوڵەتی تورک دیسان هەڵی [ زۆرتر... 👁] ✖ ✖ 1 0 ✔ 99% ✍ هـ.ب. 6-2-2019 9:27:15\n👫 نینا ئەحمەدی - ناهید ئەحمەدی کەسایەتییەکان\n📅 کاتی تۆمارکردن Mar 13 2019 8:33PM\nژنە تێکۆشەری کورد نینا ئەحمەدی کە لە بواری ڕاگەیان [ زۆرتر... 👁] ✖ ✖ 2 1 ✔ 96% ✍ هـ.ب. 13-3-2019 20:33:48


نێچیرڤان بارزانی وردەکاری کۆبوونەوەی ئەنجومەنی وەزیرانی ئاشکراکرد\n04 March 2018 14:24\nپاش كۆتاییهاتنی كۆبوونەوەی ئەنجومەنی وەزیرانی هەرێمی کوردستان، نێچیرڤان بارزانی كۆنگرەیەكی رۆژنامەوانی ئەنجامدا و وردەكاری كۆبوونەوەكە ئاشكرادەكات.\nنێچیرڤان بارزانی سەرۆكی حكومەتی هەرێم ڕایگەیاند "پەرلەمانی عیراق یاسای بودجەی پەسەند كرد، بەبێ بەشداری فراكسیۆنە كوردییەكان، سوپاسی سەرجەم فراكسیۆنە كوردستانییەكان دەكەم، زۆر هەوڵیاندا بۆئەوەی پشكی دادپەروەری هەرێم دەستەبەر بكەن، بەڵام نەیانتوانی".\nراشیگەیاند، کە "حكومەتی هەرێم زۆر نیگەرانە لەوەی بەبێ كورد و بەبێ ئەوەی پشكی دادپەروەرانەی هەرێم جێگیر بكرێت پەسەندكرا، جێگەی نیگەرانی ئێمەو هاووڵاتیانی هەرێمیشە، ئەم شێوازو پرەنسیپەی پەیڕەو دەكرا كە هاوبەشی و رێكەوتن بوو، زۆر بەداخەوە بەزۆرینەو كەمینە لەبڕیاری لەو جۆرەدا، تێپەڕێندرا، بەڵام هێشتا بێئومێد نین و پێمانوایە كێشەكان بە گفتوگۆ چارەسەر دەكرێن".\nوتیشی "ئەو پشكەی بۆ هەرێم دیاریكراوە مافەكانی هەرێم بەهیچ جۆرێك دەستەبەرناكات، ناتوانین بەو بوجەیە تەنانەت موچەی پاشەكەوتكراوی فەرمانبەرانی هەرێم بدەین، لەگەڵ لایەنە سیاسییەكانی كوردستان و هەموو حزبەكان كۆدەبینەوە، بۆئەوەی درەبڕینی یەكهەڵوێستی هەموولایەك، ئەو یەكهەڵوێستییەی كورد لەبەغدا نواندی جێگەی ڕێزە".\nنێچیڤان بارزانی، ئاماژەی بەوەشكرد، کە "سەرۆك كۆمار وەك جێبەجێكاری دەستور دەتوانێت ڕۆڵی خۆی ببینێت لەچەند رۆژی رابردووشدا سەرۆك كۆماری عیراقیش دیداری هەبووە لەگەڵ فراكسیۆنە كوردییەكان و هەڵوێستی هەبووە".\nلەدرێژەی قیسەکانیدا رایگەیاند، کە بنەمای دامەزراندنی عێراق لەدوای ساڵی (٢٠٠٣)ەیی لەسەر بنەمای شەراكەت بووە، بەپێی دەستووری عێراق پێویستە مافەكانی گەلی عیراق لەسەر ئەو بنەمایە زامن بكرێت و ناكرێت بابەتی زۆرینە و كەمینە رەچاو بكرێت.\nسەرۆكی حكومەتی هەرێم وتیشی "بۆ بەشداریكردن لە هەڵبژاردنەكانی عیراقیش، دەبێت كاری لەسەر بكرێت و كۆدەنگی كوردی لەسەر هەبێت، دوای قسەكردن لەگەڵ لایەنە سیاسییەكانی هەرێمیش بڕیار دەدەین".\nباسی لەوەشكرد "هاووڵاتیانی هەرێمی كوردستان بڕوایان بە بەڵێنەكانی بەغدا هەبوو، حكومەتی هەرێمیش بۆ بەرژەوەندی هاووڵاتیان و جێبەجێكردنی دەستوور، هەموو كارێكی كرد و هەرچی پێمان كرا كردمان، ئێستا جێگەی خۆیەتی گلەیی لەسەرۆك وەزیرانی عێراق بكرێت كە ئەو هەموو بەڵێنانەی دا چییان لێ هات، ئێستاش هیوامان هەیە چارەسەری كێشەكان بكرێت و بێ ئومێد نەبووین".\nنێچیڤان بارزانی جەختیشیکردەوە، کە "ئەگەر گەیشتمە قەناعەت كە كێشەكانمان لەگەڵ بەغدا چارەسەر ناكرێت، ئەوە بەڕاشكاوی لەگەڵ خەڵك قسە دەكەین".